Ιανουαρίου 2015 ~ sissi's place\nΤο ρόδι είναι μια από τις γευστικές μου αδυναμίες! Λατρέυω το χρώμα του, την δροσερή και ιδιαίτερη γεύση του αλλά και το πόσο ευεργετικό είναι για την υγεία μου, τον οργανισμό μου και φυσικά το δέρμα μου!\nΓιατί το ρόδι, φίλες μου, είναι γεμάτο αντιοξειδωτικά συστατικά που λειτουργούν ως αντίβαρο στις καθημερινές ανθυγιεινές συνθήκες ζωής μας (κακή διατροφή, στρες, κάπνισμα, ρύπανση κλπ). Aυτό δεν άργησαν να το συνηδειτοποιήσουν και οι εταιρίες καλλυντικών και να το εντάξουν στα προϊόντα τους...\nΣήμερα μοιράζομαι μαζί σας τα αγαπημένα μου προϊόντα περιποίησης με ρόδι που μυρίζουν τέλεια και περιποιούνται υπέροχα την επιδερμίδα μου!\nΞεκινάω με μια μάσκα προσώπου, την Face Mask with Pomegranate από την λατρεμένη Apivita. Πρόκειται για μια μάσκα που υπόσχεται εξτρα λάμψη στην επιδερμίδα και όντως η επιδερμίδα δείχνει πιο λαμπερή και φωτεινή μετά την χρήση της. Την αγάπη μου για τις μάσκες της Apivita την ξέρετε και η συγκεκριμένη δεν θα μπορούσε να αποτελεί εξαίρεση! Δοκιμάστε την συσκευασία με τις μονοδόσεις και αν την αγαπήσετε όσο εγώ, την αγοράζετε στο σωληνάριο που συμφέρει πολύ περισσότερο!\nΗ τελευταία μου ανακάλυψη που με έχει πραγματικά εντυπωσιάσει είναι το Pomegranate & Honey Body Butter της Messinian Spa. Τι να πρωτοπώ για αυτό το body butter... Το πόσο λατρεύω την συσκευασία του την οποία βρίσκω πολύ κομψή; Ότι περιέχει οργανικό ελαιόλαδο; Ότι δεν περιέχει τίποτα βλαβερό, όπως parabens, mineral oil, petrolatum, silicones και propylene glycol; Ότι απορροφάται γρήγορα και ενυδατώνει τέλεια το δέρμα, χωρίς να αφήνει λιπαρά καταλοιπα; Kαι δεν έφταναν αυτά, αλλά έχουν πετύχει το πιο υπέροχο άρωμα που μπορείτε να φανταστείτε! Δεν μυρίζει τόσο σαν ρόδι, αλλά σαν πανάκριβο άρωμα (νομίζω ότι μου θυμίζει κάποιο από Dior)... Τις προάλλες, το είχα βάλει το πρωί και μια κοπέλα στο μετρό με ρώτησε ποιο άρωμα φοράω! Και το καλύτερο; Τα 250 ml κοστίζουν γύρω στα 7 €! Πραγματικά, αν αναλογιστεί κανείς πόσο στοιχίζουν τα 200 ml στα TBS, και πόσο ανώτερης ποιότητας είναι τα συστατικά του συγκεκριμένου, καταλαβαίνετε γιατί είμαι τόσο ενθουσιασμένη! Μπορείτε να βρείτε το κοντινότερό σας σημείο πώλησης εδώ, και όταν το μυρίσετε, θα με θυμηθείτε! ( Τώρα έχω βάλει στο μάτι και τα υπόλοιπα δύο body butters της Messinian Spa, διότι υποψιάζομαι ότι θα μυρίζουν και αυτά υπερτέλεια!)\nΗ Fresh Line είναι πάντα για μένα ένας μυριστικός παράδεισος και έχοντας δοκιμάσει σχεδόν όλες της τις σειρές (εκτός από την ολοκαίνουρια Σελήνη, την οποία και ανυπομονώ να μυρίσω), έχω πλέον καταλήξει σε κάποιες που αγοράζω ξανά και ξανά. Ανάμεσα σ' αυτές είναι και το ρόδι, το αφρόλουτρο του οποίου βρίσκω ότι είναι εθιστικό! Έχει ένα φοβερό αναζωογονητικό άρωμα που πλημμυρίζει το μπάνιο και μοσχοβολάει ο τόπος! Την επόμενη φορά που θα περνάτε έξω από την Fresh Line, μπείτε μέσα και μυρίστε το! (Και το σταφύλι, και το body splash της Διώνης, και την Κίρκη και την Φαίδρα, και φυσικά την Σελήνη για να μου πείτε και εμένα πώς μυρίζει!)\nΑκόμα μια αγαπημένη εταιρία, ο Papoutsanis, δημιούργησε την δική του εκδοχή με βάση το ρόδι. Η σειρά Olivia Fusion περιλαμβάνει μεταξύ άλλων ένα αφρόλουτρο και ένα body lotion με άρωμα ρόδι, με ένα κάπως πιο γλυκό άρωμα, χωρίς ομως να γίνεται γλυκερό και αποπνικτικό. Αν τα πετύχετε, μην παραλείψετε να τα δοκιμάσετε, και η επιδερμίδα σας θα λατρέψει το εκχύλισμα ροδιού σε συνδυασμό με το ελαιόλαδο που είναι και το σήμα κατατεθέν της εταιρίας Παπουτσάνης.\nΤέλος, ένα μικρό και θαυματουργό lip balm με ρόδι από την Sierra Bees. Το βρίσκετε στο iHerb πάμφθηνα (λιγότερο από 0,50 €), περιέχει μόνο έξι συστατικά- όλα φυσικά- ενυδατώνει υπέροχα και μυρίζει καταπληκτικά! Τι άλλο να ζητήσει κανείς;\nΒάλτε το ρόδι στην καθημερινότητά σας- τόσο σττην διατροφή σας, όσο και στην περιποίησή σας- και απολαύστε τις ευεργετικές του ιδιότητες! Pomegranate Addiction!\nΑναρτήθηκε από Sissi Sissisplace 10 σχόλια Ετικέτες apivita, body butter, fresh line, lip balm, messinian spa, olivia fusion, papoutsanis, pomegranate, pomegranate mask, review, reviews, shower gel, sierra bees\nΤα προϊόντα Elf τα άκουγα εδώ και καιρό από ξένες bloggers και youtubers, αλλά δεν είχε τύχει να δοκιμάσει κάτι από την εταιρία αυτή, μιας και δεν την βρίσκουμε στα ελληνικά καταστήματα... Τα προϊόντα της Elf είναι ήδη πάμφθηνα (λιγότερο από 3 € το ένα) και πριν κάμποσο καιρό, είχε μια ωραιαότατη έκπτωση -20% στο iHerb σε όλα τα προϊόντα μακιγιάζ, οπότε αποφάσισα να αγοράσω αρκετά από αυτά που είχα στην wishlist μου! Το σχετικό haul μπορείτε να το δείτε εδώ, και σήμερα θα σας μιλήσω αναλυτικά για αυτά που δοκίμασα.\nΣημειώστε ότι μέχρι την Τετάρτη το iHerb έχει έκπτωση 10%-20% σε όλα τα προϊόντα περιποίησης και μακιγιάζ, την οποία θα δείτε μόλις τα βάλετε στο καλάθι σας. Επίσης, έχει μια προσφορά και στα μεταφορικά, με αποτέλεσμα αν κάποια θέλει να πάρει π.χ μόνο τα δύο σετ Real Τechniques τα μεταφορικά να βγαίνουν μόλις 2 €! Αξίζει να το ψάξετε λίγο και σε παραγγελίες άνω των $40 έχει ένα έξτρα -20% στα μεταφορικά (πολλοί οι δυσαρεστημένοι από την αύξηση βλέπετε!). Τέλος, μην ξεχνάτε ότι αν παραγγελνετε για πρώτη φορά, χρησιμοποιώντας τον κωδικό TSN539 έχετε έκπτωση έως -$10 από την παραγγελία σας!\nΠάμε να δούμε τι αγόρασα εγώ και τις εντυπώσεις μου!\nΔεν γινόταν να παραγγείλω ELF και να μην πάρω δύο πινέλα, το Stipple Brush, το οποίο ήθελα για κρεμώδη ρουζ, και το διάσημο Powder Brush που τα κάνει όλα και συμφέρει! Το Stipple Brush δεν με ενθουσίασε για την δουλειά που το ήθελα... Βρίσκω ότι δεν παίρνει αρκετό προϊόν, με αποτέλεσμα να παιδεύομαι. Δεν έχω βρει ακόμα ποιος είναι ο ιδανικός τρόπος να το χρησιμοποιώ, οπότε αν έχετε καμία πρόταση θα χαρώ πολύ να την ακούσω!\nΤο Powder Brush από την άλλη, είναι ένα καταπληκτικό πινέλο και ποστεύω ότι αξίζει να το έχετε στην συλλογή σας, ειδικά δεδομένης την πολύ χαμηλής τιμής του. Το έχω χρησιμοποιήσει για να απλώσω από foundation μέχρι πούδρα και από bronzer μέχρι ρουζ! Λειτουργεί πολύ καλά με όλα, αλλά σε καθημερινή βάση το χρησιμοποιώ για πούδρα. Είναι ό,τι πρέπει για ταξίδια αφού δεν χρειάζεται να κουβαλάτε ένα κάρο πινέλα, και αν και το έχω πλύνει πάνω από 10 φορές, δεν έχει μαδήσει ούτε μια τριχούλα του!Αν ψάχνετε ένα καλό και οικονομικό πινέλο, μόλις το βρήκατε!\nΤα επόμενα προϊόντα που ήθελα διακαώς να δοκιμάσω ήταν τα Cream Eyeliners , και επειδή ένα ίσον κανένα, πήρα δύο: ένα σε μαύρη και ένα σε καφέ απόχρωση. Είμαι κατευχαριστημένη από τα συγκεκριμένα τόσο από άποψη υφής και απόδοσης, όσο και από άποψη διάρκειας! Βλέπετε πόσο έντονα γράφουν, δεν μετακινούνται από την θέση τους, και απλώνονται τέλεια στο βλέφαρο. Και σαν να μην έφταναν αυτά, ανακάλυψα ότι μπορώ να τα χρησιμοποιώ και για να γεμίζω τα φρύδια μου όταν θέλω κάτι πιο έντονο! Είχα ακούσει ότι ξεραίνονται σχετικά γρήγορα, αλλά τα έχω ήδη περίπου 2 μήνες και είναι σαν να τα άνοιξα χτες. Δεν ξέρω πόσο θα μου κρατήσουν, αλλά σε κάθε περίπτωση κοστίσαν γύρω στα 2 €, οπότε και στους 4-5 μήνες να ξεραθούν, δεν θα με νοιάξει καθόλου!\nΠήρα επίσης, το Contouring Blush & Bronzing Powder, St Lucia, ένα σετάκι με ένα ρουζ και ένα bronzer, αλλά και το διάσημο ρουζ Candid Coral, το οποίο λέγεται ότι είναι dupe του Orgasm της Nars! Το δεύτερο δεν έχει τόσο καλή απόδοση όσο το πρώτο, αλλά δίνει πολύ ωραίο διακριτκό χρώμα... Το ρουζ του Contouring Blush & Bronzing Powder, St Lucia το έχω λατρέψει, ενώ και το bronzer ζεσταίνει πολύ όμορφα το πρόσωπο Έχουν όλα λεπτοκομμένο shimmer- το οποίο όμως δεν φαίνεται στο δέρμα, και μπορώ να πω ότι δίνουν ένα πολύ ωραίο αποτέλεσμα, αν και θα προτιμούσα το bronzer να είναι ματ...\nΤέλος, δύο Matte Lip Colours έγιναν δικά μου στις αποχρώσεις Coral και Tea Rose, και είναι απλά τέλεια! Γράφουν πολύ ωραία, είναι ματ αλλά όχι ξηρά, δεν τονίζουν τις γραμμές των χειλιών και σίγουρα θα αποκτήσω κι άλλα! Βλέπετε πόσο τέλεια απόδοση έχουνε και είναι παρά πολύ βολικά για την τσάντα μου!\nΣυνολικά, οι πρώτες μου εντυπώσεις από Elf είναι θετικότατες και σίγουρα θέλω να δοκιμάσω και άλλα πράγματα, οπότε θα χαρώ να μοιραστείτε μαζί μου τις εντυπώσεις σας από ό,τι έχετε δοκιμάσει!\nΑναρτήθηκε από Sissi Sissisplace 18 σχόλια Ετικέτες brushes, candid coral, cream eyeniner, elf, eyeliner, iHerb, Matte lip Colours, powder brush, review, reviews\nAν έλεγα ότι η σχέση μου με την Avene μετράει πάνω από δεκαετία, δεν θα ήταν καθόλου ψέμα... Ξεκίνησα να χρησιμοποιω προϊόντα της όταν έκανε την εμφάνισή της η ακμή μου, και μου σύστησε το Cleanance Gel ο δερματολόγος μου. Από τότε έχουν περάσει πολλά χρόνια, έχω αλλάξει πολλούς δερματολόγους ( έξι ), έχει αλλάξει το δέρμα μου, αλλά η εμπιστοσύνη που έχω στην Avene παραμένει αναλλοίωτη!\nΌλα της τα προϊόντα είναι ειδικά σχεδιασμένα για το ευαίσθητο δέρμα και περιέχουν ιαματικό νερό, ενώ κάθε σειρά απευθύνεται σε διαφορετικές ανάγκες. Το δικό μου δέρμα είναι ευαίσθητο, μεικτό με τάση για ακμή. Έχω βρει κάποια προϊόντα που λατρεύω και τα αγοράζω ξανά και ξανά, αλλά δοκιμάζω και κάποια καινούρια που πιστεύω ότι μπορούν να εξελιχθούν σε αγάπες!\nΤο συγκεκριμένο ποστ γράφεται με αφορμή την εβδομάδα Avene που τρέχει στο ηλεκτρονικό φαρμακείο iNatural, όπου μπορείτε να βρείτε όλα τα προϊόντα Avene με έκπτωση έως και -40% αλλά και να έχετε έκπτωση 5 € στην παραγγελία σας αν αυτή ξεπερνάει τα 50 € και περιέχει έστω και ένα προϊόν Avene! Περιττό να σας πω ότι δεν με πληρώνει το iNatural, απλώς με αυτή την έκπτωση, βρίσκετε όλα τα παρακάτω (και πολλά ακόμη) στις καλύτερες τιμές της αγοράς!\nΞεκινάω με ένα προϊόν μακιγιάζ, την Couvrance Mascara... Ήθελα πολύ να την δοκιμάσω διότι το βουρτσάκι της μοιάζει με αυτό από μια μάσκαρα της Dolce&Gabbana. και φυσικά η διαφορά τιμής είναι τεράστια... Έτσι, λοιπόν, μόλις μου τελείωσε η καθημερινή μου μάσκαρα, βρήκα την ευκαιρία που ζητούσα! Το αποτέλεσμα που δίνει είναι φυσικό μεν, έντονο δε! Διαχωρίζει πολύ ωραία τις βλεφαρίδες και βρίσκω ότι δίνει ένα καθημερινό αποτέλεσμα χωρίς υπερβολές, αλλά και χωρίς να είναι η διαφορά ανεπαίσθητη. Δείχνει το βλέμμα μου πιο ξεκούραστο και πιο τα μάτια μου μεγαλύτερα, χωρίς να κάνει μπαμ. Είναι ιδανική για ευαίσθητα μάτια και χρήστες φακών επαφής, ενώ σύντομα θα σας ετοιμάσω και ένα αναλυτικό ποστ για να δείτε το αποτέλεσμα που δίνει.\nΓια τον αφρό καθαρισμού Mousse Nettoyante δεν θα πω τίποτα άλλο, εκτός του ότι τον λατρεύω και έχω ήδη τελειώσει 4 συσκευασίες. Αν θέλετε να δείτε γιατί, δεν έχετε παρά να διαβάσετε το αναλυτικό ποστ που είχα κάνει όταν τον πρωτοχρησιμοποίησα! Σταθερή αξία, δοκιμάστε τον οπωσδήποτε!\nΤο Antirougeurs Dermonettoyant Lacte το είχα αγοράσει για το μάθημα της αισθητικής, όπου χρειαζόμασταν ένα γαλάκτωμα για το ντεμακιαγιάζ και αποφάσισα να πάρω ένα που είναι κατάλληλο για δέρματα με ερυθρότητα. Γενικώς δεν είμαι μεγάλη φαν των γαλακτωμάτων, αλλά όσες αγαπούν τέτοιες υφές, θα το κατευχαριστηθούν! Είναι ιδανικό για όσες έχουμε πρόβλημα με ερυθρότητα και το αισθάνεστε απίστευτα δροσερό και ανακουφιστικό στο δέρμα σας.\nΤο Eau Thermal, δηλαδή το Ιαματικό Νερό της Avene, είναι κάτι που δεν λείπει ποτέ από την περιποίηση του προσώπου μου. Για να ανακουφίσω μικροερεθισμούς, αντί για λοσιόν, για δροσιά, για μια αύρα ενυδάτωσης και ανανέωσης στο δέρμα κατά την διάρκεια της ημέρας, ακόμα και για να φαίνεται πιο φυσικό το μακιγιάζ μου... Έχει τόσες χρήσεις που δεν γίνεται να μην το δοκιμάσετε!\nΤο Cleanance Eau Micellaire το είχα δοκιμάσει πριν 2 περίπου χρόνια σε δείγμα και μου είχε φανεί πολύ ενδιαφέρον... Όλο όμως και ξέχναγα να το πάρω, μιας και το Bioderma δεν μπορούσα να το αποχωριστώ με τίποτα. Έφτασε όμως η ώρα του και πραγματικά με έχει αφήσει κατευχαριστημένη! Έχει ένα πολύ ευχάριστο και δροσερό, διακριτκό άρωμα, αφαιρεί το μακιγιάζ πανέυκολα, είναι απίστευτα απαλό στο δέρμα και είναι κατάλληλο και για τα μάτια! Tested & approved!\nΓια την Cleanance Lotion σας έχω κάνει αναλυτικό ποστ, οπότε μπορείτε να το διαβάσετε εδώ, αλλά θα αρκεστώ στο να πω ότι με βοήθησε πολύ με τα σπυράκια μου και την θεωρώ εξαιρετική! Πλέον έχει αλλάξει συσκευασία, και νομίζω ότι βελτιώθηκε και η σύνθεση της...\nΤην κρέμα Cleanance την είχα αγοράσει πριν αρκετό καιρό,και για ένα διάστημα την είχα κατευχαριστηθεί (δείτε αναλυτικά εδώ). Μετά άλλαξαν λίγο οι ανάγκες της επιδερμίδας μου και έκτοτε δεν την πολυχρησιμοποιώ... (Απ' ό,τι είδα πλέον κυκλοφορεί σε νεά σύνθεση, την Cleanance Emulsion Mat και υποψιάζομαι ότι θα είναι τέλεια για κάτω από το μακιγιάζ).\nΗ Cleanance Expert είναι μια καινούρια κρέμα από την Avene την οποία και δοκιμάζω τις τελευταίες μέρες. Είναι το αντίστοιχο της Effaclar Duo, θα λέγαμε, και ήθελα πολύ να δω τι μπορεί να κάνει για το δέρμα μου. υπόσχεται βελτίωση των μαύρων στιγμάτων και των ατελειών της επιδερμίδας και ελπίζω σύντομα να δω αποτελέσματα!\nΓια το τέλος, άφησα δυο μάσκες που αγοράζω ξανά και ξανά... Η Cleanance Masque είναι μια μάσκα δύο σε ένα: όχι μόνο είναι μια καθαριστική μάσκα αργίλου, αλλά περιέχει και κόκκους με τους οποίους κάνετε μηχανική απολέπιση. Βοηθάει πολύ με τις ατέλειες τις επιδερμίδας και είναι ιδανική για εκείνες τις μέρες που βαριόμαστε και θέλουμε κάτι γρήγορο και αποτελεσματικό! Έχω και γι' αυτήν αναλυτικό review, οπότε μην παραλείψετε να το διαβάσετε!\nΗ Antirougeurs Calm Masque είναι μια καταπραϋντική μάσκα για τις κοκκινίλες. Έχει μια πολύ περίεργη υφή, κάπως σαν σιλικόνη, και καταπραύνει το δέρμα από την ερυθρότητα και το αίσθημα καύσου. Μου αρέσει πάρα πολύ και όταν την χρησιμοποιώ συστηματικά βλέπω την ερυθρότητα να μειώνεται!\nΚατά καιρούς έχω δοκιμάσει κι άλλα προϊόντα Avene, και μπορώ να πω με σιγουριά ότι είναι μια από τις αγαπημένες μου εταιρίες περιποίησης προσώπου! Αξίζει σίγουρα να της δώσετε μια ευκαιρία!\nΑναρτήθηκε από Sissi Sissisplace 4 σχόλια Ετικέτες anti-rougeurs masque, avene, cleanance eau micellaire, cleanance emulsion, cleanance expert, cleanance masque, clenance lotion, couvrance, eau thermal, inatural, mascara, mousse nettoyante, review, reviews\nΌλες αγαπάμε τα high-end προϊόντα μακιγιάζ και θα θέλαμε να τα χρησιμοποιούμε καθημερινά, χωρίς να νοιαζόμαστε για το κόστος... Δυστυχώς όμως αυτό είναι ανέφικτο- τουλάχιστον για τις περισσότερες από εμάς!\nΕυτυχώς, λοιπόν, για μας υπάρχουν και πολύ πιο οικονομικές εναλλακτικές, ώστε να είμαστε περιποιημένες και να αισθανόμαστε όμορφα, χωρίς να χρειαστεί να ξοδέψουμε μια περιουσία! Την αρχή την έκαναν η Essence και η Catrice, και τώρα ακόμα μια γερμανική- surprize, surprize- εταιρία, έρχεται να μας προτείνει πολύ οικονομικά προϊόντα μακιγιάζ σε εξαιρετική ποιότητα!\nΟ λόγος για την Uma Cosmetics, προϊόντα της οποίας μπορείτε να βρείτε στα καταστήματα Dust + Cream σε όλη την Ελλάδα (μπορείτε να βρείτε το πλησιέστερο κατάστημά σας εδώ). Τα Dust + Cream έχουν κάνει μια πολύ δυναμική είσοδο και εκεί θα βρείτε όλες τις αγαπημένες οικονομικές εταιρίες όπως Essence, Uma, Beauty Line κλπ, οπότε αν το budget σας δεν σας επιτρέπει μεγάλες σπατάλες ή απλώς αν δεν θέλετε να επενδύετε πολλά χρήματα σε προϊόντα μακιγιάζ, αξίζει να περάσετε μια βόλτα από εκεί! Θα φύγετε με ένα σωρό πράγματα, έχοντας ξοδέψει όσα θα δίνατε για ένα high-end foundation...\nΠάμε να δούμε τι δοκίμασα από την Uma Cosmetics και την άποψή μου για αυτά!\n-Uma Cosmetics Compact Make-Up (5,50 €): Mια βάση σε μορφή compact με ενσωματωμένο καθρεφτάκι και σφουγγαράκι για εύκολη εφαρμογή. Προσφέρει ελαφριά προς μέτρια κάλυψη, δεν το αισθάνομαι βαρύ στο δέρμα μου, αλλά βρίσκω ότι μου βγάζει μια ελαφριά λιπαρότητα. Επίσης, η απόχρωση 01-light μου είναι δυστυχώς σκούρα, οπότε βεβαιωθείτε ότι θα το δοκιμάσετε πριν το αγοράσετε, για να δείτε ποια απόχρωση σας ταιριάζει.\n- Uma Cosmetics Fixing Compact Powder (4,50 €): Μια διάφανη πούδρα που ταιριάζει σε όλες τις επιδερμίδες και κρατάει την λιπαρότητα μακριά για αρκετές ώρες! Την βρίσκω αξιοπρεπέστατη- δεν κάθεται βαριά πάνω στο δέρμα, δεν γεμίζει ο τόπος όπως με τις πούδρες σε ελεύθεση μορφή και το αποτέλεσμά της διαρκεί!\n- Uma Cosmetics Eyeshadow-06 golden eyes (2,50 €): Mια πολύ όμορφη σκιά σε χρυσούς τόνους. Έχει καλή απόδοση, μέτρια διάρκεια και για την τιμή της είναι τέλεια!\n-Uma Cosmetics Eyeshadow Base (3,99 €): Το αγαπημένο μου προϊόν από αυτά που δοκίμασα... Κρατάει ακόμα και τις πιο οικονομικές σκιές για ώρες στην θέση τους... Την έχω δοκιμάσει μέχρι και 9 ώρες και οι σκιές μου έμειναν αναλλοίωτες! Η σύστασή της είναι πολύ υδαρρής- κάτι που μου έκανε πολύ μεγάλη εντύπωση- αλλά καλύπτει και μικρές φλεβίτσες στα βλέαφαρα...Κάνει εξαιρετική δουλειά! Αξίζει πραγματικά να την δοκιμάσετε!\n-Uma Cosmetics Liptastic Lip Laquer- Houston (4,50 €): Ένα καταπληκτικό lip-gloss/κραγιόν! Έχει την σύσταση ενός lip gloss, την απόδοση και την διάρκεια ενός κραγιόν! Όπως βλέπετε το χρώμα βγαίνει εντελώς οπάκ, και είναι απλά πανέμορφο! Aν δεν φάτε/πιείτε δεν θα μετακινηθεί από τα χείλη σας, αλλά όπως είναι αναμενώμενο, αν φάτε/πιείτε θα φύγει σιγά σιγά... Πόσο τέλειο είναι το χρώμα αυτό;\n- Uma Cosmetics Nail Polish (3,50 €): Το συγκεκριμένο βερνίκι νυχιών έχει ένα άκρως βολικό, φαρδύ βουρτσάκι που κάνει την εφαρμογή παιχνιδάκι... Δυστυχώς όμως, για να βγει εντελώς αδιφανές το χρώμα χρειάζεται τρεις στρώσεις, τουλάχιστον στην συγκεκριμένη απόχρωση που είναι τόσο ανοιχτή!\nΑπό όσα δοκίμασα, μπορώ να σας πω με σιγουριά ότι κάποια προϊόντα αξίζει 100% να τα δοκιμάσετε! Και σίγουρα, θα αναζητήσω ακόμα περισσότερα πράγματα για δοκιμή από την Uma Cosmetics...\nΕσείς έχετε δοκιμάσει κάτι από την Uma Cosmetics;\nΑναρτήθηκε από Sissi Sissisplace 8 σχόλια Ετικέτες compact make-up, eyeshadow base, fixing compact powder, houston, liptastic lip laquer, nail polish, review, reviews, uma cosmetics\nΠριν (αρκετό) καιρό το ηλεκτρονικό φαρμακείο gpharmacenter.gr με ρώτησε αν θα ενδιαφερόμουν να μου στείλει κάποια προϊόντα και να μοιραστώ μαζί σας την άποψή μου... Λατρεύω να δοκιμάζω καινούρια προϊόντα οπότε δέχτηκα, και αφού δοκιμάστηκαν ενδελεχώς για πάνω από ένα μήνα, σας μεταφέρω σήμερα τις εντυπώσεις μου!\nΑυτό που μου έκανε κατ' αρχάς εντύπωση στο gpharmacenter είναι ότι πρόκειται περισσότερο για ένα ηλεκτρονικό κατάστημα, παρά για ηλεκτρονικό φαρμακείο... Και αυτό γιατί εκτός από ό,τι μπορούμε να βρούμε σε ένα οποιοδήποτε ηλεκτρονικό φαρμακείο, εκεί θα βρείτε φακούς επαφής, αξεσουάρ, κοσμήματα, πασμίνες και διάφορα άλλα, που δεν θα βρίσκατε σε ένα κλασικό e-φαρμακείο! Αυτή την ιδέα την βρίσκω πολύ χρήσιμη, ιδιαίτερα όταν θέλετε να κάνετε κάποιο δώρο, αφού έχετε την δυνατότητα να συνδυάσετε κάποιο προϊόν περιποίησης ή μακιγιάζ με κάποιο αξεσουάρ, και να δημιουργήσετε ένα ολοκληρωμένο δώρο!\nΤο gpharmacenter, μου έστειλε να δοκιμάσω το ολοκληρωμένο σετ περιποίησης προσώπου από την σειρά Cleria της Pharmasept... Πάμε λοιπόν να δούμε τις εντυπώσεις μου!\nΓενικώς τα μαντηλάκια νταμακιγιάζ δεν είναι ο αγαπημένος μου τρόπος αφαίρεσης του μακιγιάζ, αλλά καμιά φορά, όταν είμαι πτώμα, παραδέχομαι ότι είναι ο πιο εύκολος και γρήγορος τρόπος, και εννοείται ότι είναι πολύ καλύτερο από το να μην καθαρίσω καθόλου την επιδερμίδα μου! Για κάτι τέτοιες ώρες, έχω πάντα μια συσκευασία και τα Cleria Demake-Up Wipes είναι από τα καλύτερα που έχω δοκιμάσει... Είναι αρκετά υγρά, δεν ερεθίζουν την επιδερμίδα, αφαιρούν το μακιγιάζ πολύ εύκολα και είναι κατάλληλα και για τα μάτια! Περιέχουν Υαλουρονικό οξύ και Γλυκερίνη για ενυδάτωση και Βιταμίνη C και Λάδι Ιπποφαές για αντιοξειδωτική προστασία.\nΗ Cleria έχει δύο προϊόντα καθαρισμού προσώπου, έναν αφρό και ένα gel. Το Cleria Face Cleansing & Demake-Up Foam είναι ένας αφρός καθαρισμού και ντεμακιγιάζ για όλες τις επιδερμίδες, ο οποίος περιέχει ενυδατικούς και αντιερεθιστικούς παράγοντες παράγοντες, για απόλυτη καθαριότητα χωρίς ξηρότητα στο δέρμα!\nΤο Cleria Face Cleansing & Demake-Up Gel ειναι ένα gel καθαρισμού ιδανικό για λιπαρές/ μικτές επιδερμίδες, με τάση για ακμή. Περιέχει Πρόπολη και Tea Tree Oil, με αποτέλεσμα να έχει αντιμικροβιακή και αντιβακτηριδιακή δράση και να περιορίζει την ανάπτυξη των βακτηριδίων που είναι υπεύθυνα για την ακμή! Ταυτόχρονα, η Aloe Vera, η Προβιταμίνη Β5 και η Αλλαντοΐνη ενυδατώνουν και ανακουφίζουν από ερεθισμούς και κοκκινίλες. Εννοείται ότι κανένα από τα δύο δεν περιέχει σαπούνι ή SLES/SLS. Μου αρέσει πολύ και είμαι σίγουρη ότι θα το ευχαριστηθείτε πολύ όσες έχετε προβληματική μικτή/ λιπαρή επιδερμίδα.\nΊσως το αγαπημένο μου προϊόν από την σειρά Cleria είναι το Cleria Face & Body Cleansing Scrub. Πρόκειται για ένα προϊόν δύο σε ένα, αφού συνδυάζει τον καθαρισμο με την εξαιρετικά ήπια απολέπιση! Περιέχει τα ίδια συστατικά με το Face Cleansing & Demake-Up Gel με όλες τις παραπάνω ιδιότητες, ενώ περιέχει και εξαιρετικά λεπτούς κόκκους που σχεδόν δεν τους αισθάνεσθε, για ήπια απολέπιση. Αν και δεν αγαπώ την μηχανική απολέπιση, οι συγκεκριμένοι κόκκοι είναι τόσο μικροσκοπικοί που δεν θα ερεθίσουν ακόμη και τα πιο ευαίσθητα δέρματα, ενώ το βρίσκω ιδανικό ακόμη και για πολύ συχνή- σχεδόν καθημερινή- χρήση! Αφήνει το δέρμα πεντακάθαρο, ανανεωμένο και αναζωογονημένο, πολύ απαλό και λαμπερό. Είναι κατάλληλο τόσο για το πρόσωπο όσο και για το σώμα και το έχω αγαπήσει, καθώς έχω μια αδυναμία στα πολυχρηστικά προίόντα!\nΤέλος, η Cleria Intensive Antioxidant & Hydrating Cream είναι μια 24ωρη κρέμα προσώπου για όλες τις επιδερμίδες. Ενυδατώνει την επιδερμίδα χωρίς να είναι ιδιαιτέρως λιπαρή, ενώ βρίσκω ότι ενισχύει την λάμψη της επιδερμίδας. Εκτός από ενυδατική, έχει και αντιοξειδωτική δράση χάρη στην Βιταμίνη C που περιέχει, ενώ καταπραύνει και μικροερεθισμούς.\nΈχοντας δοκιμάσει πλέον όλη την σειρά Cleria, βρίσκω ότι έχει πολύ αξιόλογα προϊόντα σε πολύ καλές τιμές, προσιτές σε όλους και σίγουρα αξίζει να ρίξετε μια ματιά, τόσο στο gpharmacenter.gr όσο και στην Cleria της Pharmasept!\nΑναρτήθηκε από Sissi Sissisplace 4 σχόλια Ετικέτες cleria, Cleria Demake-Up Wipes, Face & Body Cleansing Scrub, Face Cleansing & Demake-Up Foam, Face Cleansing & Demake-Up Gel, gpharmacenter, Intensive Antioxidant & Hydrating Cream, pharmacept, review, reviews\nΤην Sigma την γνώρισα μέσα από ξένες bloggers και Youtubers οι οποίες μιλούσαν με τα καλύτερα λόγια για τα πινέλα της... Και φυσικά δεν θα μπορούσα να μην τα δοκιμάσω και εγώ, οπότε άρχισα σιγά σιγά την συλλογή μου από πινέλα Sigma... Nαι, είναι τόσο καλά όσο λένε. Ναι, αξίζουν τα χρήματά τους. Ναι, τα συστήνω ανεπιφύλακτα. Σύντομα θα σας ετοιμάσω και ένα review για τα πινέλα που έχω πάρει και θα μιλήσουμε αναλυτικότερα γι' αυτα.\nΣήμερα όμως θα μιλήσουμε για την επαγγελματιή σειρά μακιγιάζ από την Sigma, για την οποία δεν γίνεται και τόσος λόγος, αλλά νομίζω ότι αξίζει να την γνωρίσετε! Θα σας δείξω τι έχω μέχρι στιγμής, αλλά και ένα δύο πραγματάκια που έχω βάλει στην wish-list μου...\nΞεκινάω με το πιο εντυπωσιακό για μένα προϊόν, την Triomphe Eyeshadow! Η ποιότητά της είναι ακριβώς ότι θα περίμενα από την Sigma: Βουτυρένια υφή, εύκολο blending, τέλεια απόδοση και πολύ καλή διάρκεια. Το εντυπωσιακό όμως, είναι το χρώμα της. Είναι μια μοναδική duochrome σκιά, και δεν μοιάζει με καμία στην συλλογή μου- η οποία δεν είναι καθόλου, μα καθόλου μικρή! Είναι ένα καφέ, που ανάλογα με το πως χτυπάει το φως, κάνει πράσινους ιριδισμούς (στην φωτγραφία χάνει δυστυχώς πάρα πολύ)! Κολακευτικό για όλα τα μάτια, απόλυτα ιδιαίτερο και ιδανικό για όλες τις ώρες ανάλογα με το πώς θα την εφαρμόσετε, είναι μια αγορά που αξίζει 100% τα 9 € περίπου! Αν δεν απατώμαι, μια παρόμοια σκιά έχει η Chanel και η διαφορά τιμής είναι τεράστια...\nΑυτή την περίοδο τα χείλη μου είναι αρκετά ξηρά, με αποτέλεσμα να μην μπορώ να ευχαριστηθώ σχεδόν κανένα από τα κραγιόν μου... Έχω βρει όμως την λύση και δεν είναι άλλη από ένα ωραίο lip gloss... Τι θέλω από το lip gloss μου; Να μην κολλάει, να έχει μια καλή απόδοση χρώματος, να είναι ενυδατικό, να μην φεύγει στα 10 πρώτα λεπτά και να έχει ένα ευχάριστο μεν, διακριτικό δε άρωμα. Όλα τα παραπάνω τα έχει το Sigma Lip Gloss-Tranquil. Kατ΄αρχάς λάτρεψα το χρώμα του, το οποίο είναι ένα μουντό ροζ με λίγο καφέ, που δίνει ένα πολύ φυσικό αποτέλεσμα, ιδανικό για τα πρωινά, Δεν κολλάει, νιώθω σαν να μην φοράω τίποτα, φαίνεται πολύ όμορφο ακόμα και σε σκασμένα χείλη, δεν περιέχει shimmer, διαρκεί γύρω στις 3 ώρες αν δεν φάτε και η απόδοση χρώματος είναι άκρως ικανοποιητική! Έχει γίνει μόνιμος κάτοικος του νεσεσέρ μου και συνοδεύει όλα τα πρωινά μακιγιάζ μου! Κοστίζει γύρω στα 8,50 € και σίγουρα θα πάρω και άλλα χρώματα!\nΤέλος, προστέθηκε στην συλλογή μου ένα Brow Highlight Duo στην απόχρωση Bring To Light. Αποτελείται από δύο αποχρώσεις με τις οποίες περιγράφουμε το φρύδι για τέλειο αποτέλεσμα: ένα ματ για να περιγράψετε γύρω γύρω το φρύδι και ένα με πολύ λεπτοκομμένο shimmer για να τονίσετε το κόκκαλο του φρυδιού. Έχουν και αυτά βουτυρένια υφή και εξαιρετικά καλή απόδοση. Για να είμαι ειλικρινής δνε τα χρησιμοποιώ κατ΄αποκλειστικότητα γι' αυτόν τον σκοπό...Αγαπώ την shimmery πλευρά για highlighter, αλλά τα έχω λατρέψει και τα δύο ως σκιές για λάμψη και φωτεινότητα στα μάτια! Τρία σε ένα λοιπόν, και η τιμή του είναι γύρω στα 12 €!\nΌλα όσα έχω δοκιμάσει μέχρι στιγμής είναι επαγγελματικής ποιότητας, αντάξια της φήμης της Sigma για τα πινέλα της και σίγουρα θέλω να προσθέσω αρκετά προϊόντα στην συλλογή μου... Ενδεικτικά, έχω βάλει στο μάτι κάποια kits με βάσεις ματιών- η δικαιολογία μου είναι ότι έχουν έκπτωση- οι οποίες έχουν ε-ξαι-ρε-τι-κή απόδοση (από τα swatches που έχω δει) και πανέμορφα χρώματα!\nΕσείς έχετε δοκιμάσει κάτι από την σειρά μακιγιάζ της Sigma;\nΑναρτήθηκε από Sissi Sissisplace 4 σχόλια Ετικέτες Bring To Life, Brow Highlight Duo, Eyeshadow Triomphe, Lip Gloss Tranquil, review, reviews, Sigma, Sigma beauty, Sigma makeup\nΤι θα λέγατε αν αγοράζατε μια κρέμα και το κύριο συστατικό της ήταν το γάλα γαϊδούρας; Πριν 4-5 χρόνια πιθανότατα να έμενα και εγώ με το στόμα ανοιχτό, αλλά τον τελευταίο καιρό, το γάλα γαϊδούρας έχει εξελιχθεί σε μια τάση, με αποτέλεσμα να το βλέπουμε σε όλο και περισσότερες εταιρίες!\nΓιατί όμως να επενδύσει κανείς σε μια κρέμα που περιέχει αυτό το συστατικό;\nΤο γάλα γαϊδούρας ήταν γνωστό από την αρχαιότητα για τις ευεργετικές του ιδιότητες στο δέρμα... Η βασίλισσα Κλεοπάτρα το χρησιμοποιούσε στο καθημερινό της μπάνιο. Χάρη στην πληθώρα βιταμινών και ιχνοστοιχείων που περιέχει, έχει ενυδατικές και θρεπτικές για την επιδερμίδα ιδιότητες. 'Ετσι καθίσταται ιδανικό συστατικό για κρέμες προσώπου και σώματος! Όλο και περισσότερες εταιρίες παράγουν προϊόντα περιποίησης με βάση το γάλα γαϊδούρας και υπόσχονται ενυδατική, θρεπτική και αντιοξειδωτική δράση, αλλά και απόλυτη συμβατότητα με την επιδερμίδα!\nΑυτή την περίοδο δοκιμάζω δύο προϊόντα από την εταιρία Okiroi... Πρόκειται για μια εταιρία που παραγει προϊόντα περιποίησης με βασικό συστατικό το γάλα γαϊδούρας, χωρίς parabens, σιλικόνες και άλλα βλαβερά συστατικά. Και παρ' όλο που το όνομά της όταν την πρωτοάκουσα, μου θύμισε Ιαπωνία, είναι μια ελληνική εταιρία. H Ωκυρρόη, ήταν κατά την μυθολογία, κόρη του Κένταυρου Χείρωνα, που αρνήθηκε να ανταποκριθεί στον έρωτα του θεού Απόλλωνα και εκείνος την μεταμόρφωσε σε γαϊδούρα.\nΤα προϊόντα αυτά τα δοκιμάζω εδώ και σχεδόν μια εβδομάδα, οπότε δεν μπορώ να σας κάνω review... Θα σας μεταφέρω, όμως, τις πρώτες μου εντυπώσεις από την χρήση τους μιας και αυτή την εβδομάδα στο inatural, είναι εβδομάδα... γαϊδούρας! Θα βρείτε όλα τα προϊόντα με γάλα γαϊδούρας (από διάφορες εταιρίες και σε μεγάλη γκάμα τιμών) σε έκπτωση, αλλά και πακέτα προαφοράς για να δοκιμάσετε ακόμη περισσότερα προϊόντα!\nΓενικώς τα σαπούνια δεν τα αγαπώ για το πλύσιμο του προσώπου... Βρίσκω ότι μου ξηραίνουν το δέρμα και δεν είναι και τόσο απαλά... Το Okiroi Soap Bar with Donley Milk, μου έκανε μεγάλη εντύπωση, διότι όντως δεν μου ξήρανε την επιδερμίδα, ενώ κάνει απαλό και πλούσιο αφρό! Έχει ένα πάρα πολύ ευχάριστο, αλλά διακριτικό άρωμα, ιδανικό για προϊόν περιποίησης προσώπου. Δεν πρόκειται να μου τελειώσει ποτέ, αφού η ποσότητα που χρησιμοποιώ κάθε φορά είναι ελάχιστη (αυτό είναι και ένα από τα θετικά της χρήσης των σαπουνιών για τον καθαρισμό του προσώπου, των χεριών ή και του σώματός μας!), και σκέφτομαι να το χωρίσω στα δύο, και το δεύτερο μισό να το χρησιμοποιώ για τον καθαρισμό των πινέλων μου!\nΔοκιμάζω επίσης την Ενυδατική Κρέμα Προσώπου, η οποία υπόσχεται ενυδάτωση και αντιοξειδωτική προστασία, για κάθε ηλικία και τύπο επιδερμίδας... Έρχεται σε μια πολύ όμορφη συσκευασία με αντλία και βρίσκω ότι ταιριάζει καλύτερα σε μεικτές, κανονικές ή ξηρές επιδερμίδες. Στις λιπαρές θα βγάλει μια έξτρα λιπαρότητα, ειδικά το καλοκαίρι... Προσφέρει πολύ καλή ενυδάτωση, κάτι που σίγουρα χρειάζεται το δέρμα μας αυτή την εποχή! ;Όταν τη φοράω, αισθάνομαι ότι αυξάνεται και η ελαστικότητα του δέρματός μου, το οποίο γίνεται πολύ απαλό. Αυτό που δεν με ικανοποίησε σε αυτή την κρέμα, είναι το άρωμά της... Σε αντίθεση με το σαπούνι που μυρίζει πολύ όμορφα, το άρωμα της κρέμας προσώπου δεν με ικανοποίησε και θα ήθελα να έχει ένα πιο ευχάριστο άρωμα... Θα συνεχίσω να την δοκιμάζω και σύντομα θα έρθει και το αναλυτικό review!\nΑν θέλετε και εσείς να δοκιμάσετε τι μπορεί να κάνει το γάλα γαϊδούρας για το δέρμα σας, είναι μια καλή ευκαιρία να προμηθευτείτε ό,τι θέλετε με έκπτωση από το inatural!\nΑναρτήθηκε από Sissi Sissisplace 2 σχόλια Ετικέτες donkey milk, inatural, okiroi, review, reviews\nΑναρτήθηκε από Sissi Sissisplace 8 σχόλια Ετικέτες apivita, AT ONE konjac sponge, beauty express, bioderma, caudalie, coconut oil, konjac sponge, lip conditioner, pharmellon, review, reviews, sensibio, top 5 under 5 €


05/04/18 ~ newsotherwise.gr\nΑποφεύχθηκε σύγκρουση επιβατικών αεροσκαφών την τελευταία στιγμή (vid)\nΠαρασκευή, Μαΐου 04, 2018 ΚΟΣΜΟΣ No comments\nΣτο βίντεο, που δόθηκε στη δημοσιότητα, φαίνεται το καναδέζικο αεροπλάνο να επιχειρεί προσγείωση στο διεθνές αεροδρόμιο του Σαν Φρανσίσκο και την τελευταία στιγμή να σηκώνεται μ΄ έναν απότομο ελιγμό του κυβερνήτη αποφεύγοντας μια μοιραία σύγκρουση με ένα άλλο επιβατικό της Phillipine Air που βρισκόταν εκείνη την ώρα στον διάδρομο προσγείωσης.\nΠιο συγκεκριμένα και σύμφωνα με ειδικούς μια σύγκρουση θα οδηγούσε σε «μια από τις μεγαλύτερες καταστροφές της αεροπλοϊας στην ιστορία» καθώς το αεροπλάνο απέφυγε στο παρά πέντε τον διάδρομο, όπου βρίσκονταν συνολικά τέσσερα αεροσκάφη με έως και χίλιους επιβαίνοντες.\nΑκόμη, στο πόρισμα της Υπηρεσίας Πολιτικής Αεροπορίας των ΗΠΑ και της Εθνικής Επιτροπής Ασφάλειας Μεταφορών για το συμβάν της 7ης Ιουλίου του 2017 επισημαίνεται μεταξύ άλλων ότι το πλήρωμα του αεροσκάφους της Air Canada ένιωθε κουρασμένο από το πολύωρο ταξίδι από το Τορόντο και τις μανούβρες αποφυγής καταιγίδων που βρήκε στο δρόμο του, ενώ όπως προκύπτει στο παρελθόν είχε απορριφθεί δυο φορές αίτηση του κυβερνήτη για προαγωγή.\nΕπιπλέον, σημειώνεται ότι και οι συνθήκες εκείνο το βράδυ στο αεροδρόμιο δεν ήταν ιδανικές καθώς πιλότοι άλλων αεροσκαφών παραπονέθηκαν για τα δυνατά φώτα σε παρακείμενα εργοτάξια που σκοτείνιαζαν τον διάδρομο προσγείωσης.\nΠαράλληλα προκύπτει και μια ασυνεννοησία μεταξύ του πληρώματος και των ελεγκτών εναέριας κυκλοφορίας, καθώς η πτήση 759 της Air Canada πήρε θέση προσγείωσης σε λάθος διάδρομο.\nΤέλος, η Air Canada δεν αποκάλυψε αν επέβαλε κάποια ποινή στον πιλότο, που είχε 20.000 ώρες πτήσης στο ενεργητικό του και τον συγκυβερνήτη που είχε 10.000.\nΠηγή : airnews.gr\nΤο ΓΕΝ φυλάει τη νήσο… Μυτιλήνη – Ρεσιτάλ γκάφας σε πρωινή ανακοίνωση\nΠαρασκευή, Μαΐου 04, 2018 ΕΛΛΑΔΑ No comments\nΟ Αλέξης Τσίπρας έδειξε τον… δρόμο σχετικά με την ονομασία των νησιών μας και φαίνεται ότι έχει βρει πολλούς μιμητές.\nΑυτή την φορά το Γενικό Επιτελείο Ναυτικού στην αρχική ανακοίνωση για τη σύγκρουση της κανονιοφόρου «Αρματωλός» με το τουρκικό εμπορικό πλοίο γίνεται λόγος για ένα περιστατικό που έγινε νοτιοανατολικά της νήσου Μυτιλήνης.\nΕπίσης στην ίδια ανακοίνωση υπάρχει και ορθογραφικό λάθος καθώς το αρχικό ΚΑΤΑΦΘΑΝΩΝ, κανονικά γράφεται ΚΑΤΑΦΘΑΝΟΝ.\nΛίγη ώρα αργότερα ήρθε η ορθή επανάληψη με αναφορά στη νήσο Λέσβο, αλλά η γκάφα είχε γίνει. Ακολουθεί η σωστή ανακοίνωση:\nΚόβονται οι συντάξεις το 2019 και με τη «βούλα» Τσακαλώτου\nΠαρασκευή, Μαΐου 04, 2018 ΑΝΕΛ , ΕΡΓΑΣΙΑ , ΚΟΙΝΩΝΙΑ , ΟΙΚΟΝΟΜΙΑ , ΣΥΡΙΖΑ No comments\nΑυξημένη εποπτεία σε σχέση με τις άλλες χώρες και όχι αξιολόγηση θα έχει η Ελλάδα την επόμενη μέρα, επανέλαβε ο υπουργός Οικονομικών, Ευκλείδης Τσακαλώτος, μιλώντας στο «Κόκκινο», ενώ σχετικά με τις περικοπές των συντάξεων από το 2019 «ξέκοψε» ότι η κυβέρνηση θα ζητήσει να μη μειωθούν.\n«Η θέση της κυβέρνησης είναι ότι δεν είναι ώρα για αυτήν τη συζήτηση. Κάθε πράγμα στην ώρα του. Να κλείσει η δ' αξιολόγηση, το είδος της παρακολούθησης και το χρέος, και μετά θα το δούμε» είπε, σε άλλη γραμμή, ο Ευκλείδης Τσακαλώτος.\nΠαραδέχτηκε ότι «είναι θέμα οι συντάξεις, βεβαίως έχουν κοπεί, βεβαίως σε μερικούς ανθρώπους έχουν κοπεί παραπάνω από ό,τι πρέπει, πολύ παραπάνω, αλλά δεν μπορεί όμως να ξοδεύουμε σχεδόν όσο ξοδεύουν ως ποσοστό για τις συντάξεις άλλες χώρες και πιο προωθημένες χώρες από εμάς, και να μην πληρώνουμε σχεδόν τίποτε στις άλλες δαπάνες που χρειάζεται»...\nΑναφορικά με τις περικοπές των συντάξεων από το τέλος του 2018 είπε ότι δεν είναι ώρα για αυτή τη συζήτηση και πρόσθεσε: είχε ένα δίκιο το ΔΝΤ «για να γίνει σοβαρή συζήτηση και να μην κοροϊδεύουμε τον κόσμο. Τι έλεγα εγώ παλιά; Πήγαινα στους Ευρωπαίους και τους έλεγα: "Δεν μπορείτε να κόψετε τις συντάξεις, διότι η θεία μου η τάδε στην Πρέβεζα βοηθάει το άνεργο παιδί της, βοηθάει τα εγγόνια της στο φροντιστήριο, βοηθάει το άλλο παιδί της στο νοίκι που είναι στην Αθήνα". Και το Διεθνές Νομισματικό Ταμείο έλεγε ότι "πρέπει να φτιάξετε κι ένα κοινωνικό κράτος". Δηλαδή δεν είναι σωστό η σύνταξη της γιαγιάς να μην είναι για τη γιαγιά και να πηγαίνει σε όλη την υπόλοιπη οικογένεια. Πρέπει να φτιάξετε κι ένα κοινωνικό κράτος»...\nΕνώ για τα 88 προαπαιτούμενα της δ' αξιολόγησης δήλωσε ότι υπάρχουν κάποια με τεχνικές δυσκολίες που μπορεί να καθυστερήσουν, «αλλά αυτό καμία σχέση δεν έχει με παράταση του μνημονίου».\nΚυριάκος Μητσοτάκης : Την ΕΡΤ όπως είναι σήμερα να την ξεχάσετε\nΠαρασκευή, Μαΐου 04, 2018 ΚΥΡΙΑΚΟΣ ΜΗΤΣΟΤΑΚΗΣ , ΝΕΑ ΔΗΜΟΚΡΑΤΙΑ No comments\nΣε ερώτηση σε συνέντευξη που παραχώρησε σε ραδιοφωνικούς σταθμούς της Θεσσαλονίκης για το κλείσιμο της ΕΡΤ επί κυβέρνησης Σαμαρά o Κυριάκος Μητσοτάκης απάντησε:\n«Ας μιλήσουμε καλύτερα για το μέλλον και όχι για το παρελθόν, όλοι έχουμε κάνει την αυτοκριτική μας».\nΠρόσθεσε επίσης ότι :\n«η ΕΡΤ όπως είναι σήμερα να την ξεχάσουμε. Η χώρα χρειάζεται δημόσια τηλεόραση, αλλά όχι όργανο κυβερνητικής προπαγάνδας. Το τέλος υπέρ της ΕΡΤ θα μειωθεί στο μισό και θα προσαρμοστεί σε αυτόν τον προϋπολογισμό. Αν αυτό σημαίνει ότι θα πρέπει να λειτουργήσει με λιγότερο προσωπικό, θα λειτουργήσει με λιγότερο προσωπικό. Αυτό που γίνεται σήμερα στην ΕΡΤ είναι θλιβερό και απαράδεκτο».\nΑνεξέλεγκτη εγκληματικότητα! Πυροβολισμοί στο κέντρο της Αθήνας με ένα τραυματία\nΠαρασκευή, Μαΐου 04, 2018 ΑΣΤΥΝΟΜΙΑ , ΕΓΚΛΗΜΑ No comments\nΤο θύμα ένας Αλβανός δέχτηκε πέντε σφαίρες από σκληρούς κακοποιούς μέρα μεσημέρι στο κέντρο της Αθήνας.\nΟ τραυματίας μεταφέρθηκε κτυπημένος στα πόδια στο νοσοκομείο.\nΤο περιστατικό έγινε λίγα λεπτά πριν τη μία το μεσημέρι στην οδό Χέυδεν μέσα σε ένα κομμωτήριο\nΟι δράστες κατέβηκαν από μια μηχανή, μπήκαν στο κομμωτήριο, πυροβόλησαν πέντε φορές τον άνδρα και στη συνέχεια εξαφανίστηκαν.\nΟι αστυνομικοί ψάχνουν τους δράστες που μέρα μεσημέρι αδίστακτα πυροβόλησαν στο κέντρο της Αθήνας.\nΑπίστευτο: Τα ΕΛΤΑ «δανείζονται» χρήματα καταναλωτών που πληρώνουν τη ΔΕΗ\nΠαρασκευή, Μαΐου 04, 2018 ΔΗΜΟΣΙΟ No comments\nΌσο απίστευτο και αν ακούγεται είναι πέρα για πέρα αληθινό: Καταναλωτές δανείζουν τα ΕΛΤΑ με χρήματα τα οποία πληρώνουν για λογαριασμούς της ΔΕΗ μέσω των ταχυδρομείων.\nΌταν έρχεται ο επόμενος λογαριασμός, οι καταναλωτές διαπιστώνουν πως χρωστούν χρήματα στη ΔΕΗ και έχουν επιβαρυνθεί με τόκους, χάνοντας την έκπτωση που δικαιούνται επειδή πλήρωσαν τους λογαριασμούς στην ώρα τους. Και αυτό γιατί τα ΕΛΤΑ, προκειμένου να καλύψουν το δικό τους πρόβλημα ρευστότητας, δεν αποδίδουν τα χρήματα που εισπράττουν για λογαριασμό της ΔΕΗ, σύμφωνα με την Καθημερινή.\nΤα ποσό της παρακράτησης έχει φθάσει τα 19,5 εκατομμύρια ευρώ. Εν τέλει αποπληρώθηκε μετά από εξώδικο που απέστειλε η διοίκηση της ΔΕΗ στα ΕΛΤΑ, απαιτώντας την τακτοποίηση των οφειλών υπό την απειλή της προσφυγής στη Δικαιοσύνη.\nΣύμφωνα με το δημοσίευμα, τα ΕΛΤΑ πέρυσι απέδιδαν την παρακράτηση των χρημάτων των καταναλωτών της ΔΕΗ σε πρόβλημα του ηλεκτρονικού συστήματος διατραπεζικών συναλλαγών και στην έλλειψη ρευστότητας.\nΝέα Δημοκρατία : Κυβέρνηση ΣΥΡΙΖΑ-ΑΝΕΛ και ρευστότητα είναι έννοιες ασύμβατες\nΠαρασκευή, Μαΐου 04, 2018 ΟΙΚΟΝΟΜΙΑ No comments\nΕξαρθρώθηκε πολυμελής εγκληματική ομάδα, που δραστηριοποιούνταν στην εισαγωγή, αποθήκευση και διακίνηση ναρκωτικών\nΣε βάρος των εμπλεκόμενων σχηματίστηκε δικογραφία κακουργηματικού χαρακτήρα, για τα – κατά περίπτωση - αδικήματα της σύστασης και συμμετοχής σε εγκληματική οργάνωση, παράβασης των νομοθεσιών για τα ναρκωτικά και τα όπλα, καθώς και για κυκλοφορία παραχαραγμένων νομισμάτων.\nΩς προς το χρονικό της εξάρθρωσης, μετά από πολύμηνη διερεύνηση και κατάλληλη αξιοποίηση πληροφοριών, διασταύρωση στοιχείων, εξακριβώσεις ατόμων και δημιουργίας "προφίλ" των εμπλεκομένων, προέκυψε ότι οι συλληφθέντες τουλάχιστον από τον Ιανουάριο του 2017, συγκρότησαν και εντάχθηκαν σε εγκληματική ομάδα, με σκοπό τη διακίνηση ναρκωτικών ουσιών (κάνναβης και κοκαΐνης). Προσδιορίζεται ότι στο διάστημα αυτό διακινήθηκαν τουλάχιστον:\nΤο εγκληματικό δίκτυο, υπό τον συντονισμό των δύο αρχηγικών μελών και έχοντας ως βασικό προμηθευτή τον αρχηγό της δεύτερης ομάδας, προμηθευόταν ποσότητες κάνναβης και κοκαΐνης από την Αλβανία, ενώ ακολούθως τα ναρκωτικά αποθηκεύονταν σε ειδικούς χώρους αποθήκευσης «καβάτζες» (υπαίθριους χώρους, κρύπτες σε σπίτια) και μεταφέρονταν στους τόπους προορισμού - διάθεσης με διάφορους τρόπους (π.χ. μέσω μεταφορικών εταιριών σε δέματα ή αποθηκευμένες μέσα σε έπιπλα), όπου επιμερίζονταν και παραδίδονταν στους διακινητές, με σκοπό την περαιτέρω πώλησή τους στις παράνομες αγορές ναρκωτικών.\nμία συσκευή εκκένωσης ηλεκτρικού ρεύματος ( tazer ) και ένα σπρέι πιπεριού,\nένα tablet , ένας φορητός υπολογιστής και χειρόγραφες σημειώσεις,\nΚυριάκος Μητσοτάκης : Καμία απόλυση δημοσίων υπαλλήλων. Θα το επαναλάβω για πολλοστή φορά\nΕίμαι σήμερα μαζί σας για να κάνουμε μια γόνιμη και παραγωγική συζήτηση για τις προκλήσεις και τις ευκαιρίες, για το μέλλον του δημόσιου τομέα, για το μέλλον των δημοσίων υπαλλήλων. Για ένα δημόσιο τομέα με αξιοπρέπεια, στην υπηρεσία του πολίτη. Αισθάνομαι, όπως αντιλαμβάνεστε, μια ιδιαίτερη οικειότητα ευρισκόμενος ανάμεσά σας, διότι είχα την πολύ μεγάλη τιμή και την πολύ μεγάλη ευθύνη για 20 μήνες να υπηρετήσω, ως ο πολιτικός προϊστάμενος της ευρύτερης δημόσιας διοίκησης στο Υπουργείο Διοικητικής Μεταρρύθμισης. Και δεν σας κρύβω ότι όταν με πήρε τηλέφωνο ο Αντώνης ο Σαμαράς για να μου ζητήσει να αναλάβω το Υπουργείο, δέχθηκα αυτό το τηλεφώνημα ως μια έκπληξη. Δεν θα την προσδιορίσω ποιοτικά, διότι δεν ήταν κάτι το οποίο το περίμενα, ούτε ήμουν ένας άνθρωπος ο οποίος είχε κάποια ιδιαίτερη εξοικείωση με τη δημόσια διοίκηση.\n«Προσγειώθηκα» σε ένα Υπουργείο σε εξαιρετικά δύσκολες συγκυρίες με μεγάλες πιέσεις και υποχρεώσεις, που είχε αναλάβει η τότε Κυβέρνηση, αλλά πάντα με μια γόνιμη διάθεση για να προσπαθήσουμε να υλοποιήσουμε μεγάλες τομές και μεγάλες αλλαγές στη δημόσια διοίκηση. Να κάνουμε, δηλαδή, πράξη αυτό που το όνομα του Υπουργείου υποδηλώνει, μια πραγματική μεταρρύθμιση στη δημόσια διοίκηση.\nΔεν θα μιλήσω πολύ για αυτά τα οποία κάναμε, τα οποία νομίζω ότι ήταν πολλά και σημαντικά. Από τα οργανογράμματα των Υπουργείων, που συρρίκνωσαν εν μέσω αντιδράσεων τις θέσεις ευθύνης, μέχρι το σύστημα επιλογής προϊσταμένων. Από την πρώτη απόπειρα να εισάγουμε την έννοια της αξιολόγησης, μέχρι την ενίσχυση των Κ.Ε.Π. Και από τους ελέγχους στην πειθαρχική δικαιοδοσία, μέχρι την επιβολή μιας εικόνας επιβράβευσης και αξιοκρατίας στη δημόσια διοίκηση. Θα σας πω μόνο το εξής από την εμπειρία μου στο Υπουργείο Διοικητικής Μεταρρύθμισης: Η πιο ευχάριστη έκπληξη την οποία συνάντησα ήταν όταν άρχισα να έρχομαι σε επαφή με το ανθρώπινο δυναμικό του Υπουργείου -συναντούσα γενικούς διευθυντές, διευθυντές τμηματάρχες, γνώρισα πολύ κόσμο στο Υπουργείο Διοικητικής Μεταρρύθμισης- πείστηκα βαθιά μέσα μου ότι ο τρόπος να διοικήσει κάποιος ένα Υπουργείο, δεν είναι να φέρνει στρατιές συμβούλων και να επιχειρήσει να παρακάμψει τη δημόσια διοίκηση. Είναι να δουλέψει μαζί με τους άξιους δημόσιους υπαλλήλους, δίνοντάς τους ευκαιρίες, προσδιορίζοντας στόχους, βάζοντας διαδικασίες και αξιοποιώντας με τον καλύτερο δυνατό τρόπο το εξαιρετικό δυναμικό της δημόσιας διοίκησης. Ο διευθυντής του γραφείου μου είναι δημόσιος υπάλληλος, δεν τον ήξερα. Τον γνώρισα στην πορεία και τον αξιολόγησα ως ικανό να αναλάβει αυτή τη θέση.\nΑυτό το οποίο θέλω να σας πω είναι ότι θα εμπιστευθώ τη δημόσια διοίκηση και τους δημόσιους υπαλλήλους. Και θα σταθούμε, όλοι μαζί, απέναντι σε μια μαύρη προπαγάνδα του ΣΥΡΙΖΑ, η οποία θέλει να περιορίσει το δικό μας σχέδιο για τη διοικητική μεταρρύθμιση στο ότι δήθεν θα απολύσουμε δημόσιους υπαλλήλους. Δεν θα γίνει καμία απόλυση δημόσιου υπαλλήλου, το λέω για άλλη μια φορά ρητά και κατηγορηματικά. Έχει ενδιαφέρον ότι μας κατηγορούν για πελατειακό Κράτος, αυτοί οι οποίοι ήρθαν -υποτίθεται- κομίζοντας το νέο, αλλά επανέφεραν στη δημόσια διοίκηση τις χειρότερες συνήθειες του παλιού. Τις μεταμεσονύκτιες τροπολογίες, τις μονιμοποιήσεις των συμβασιούχων κατά παράβαση του Συντάγματος, την περιττή αύξηση των δομών, δημιουργώντας καινούργιες θέσεις, καινούργιους οργανισμούς μόνο και μόνο για να διορίζονται συγγενείς και φίλοι. Δημιουργώντας μια ενδιάμεση -κατά την άποψή μας παντελώς περιττή- διοικητική πυραμίδα σε επίπεδο γενικών ειδικών θεματικών αναπληρωτών γραμματέων μόνο και μόνο για να μπορέσουν να τακτοποιήσουν σε αυτές τις θέσεις κάποιους συγγενείς και κάποιους φίλους, καταστρατηγώντας πλήρως κάθε έννοια αξιοκρατίας. Ο ΣΥΡΙΖΑ παρεμβαίνει και στην κορυφή και στην βάση της δημόσιας διοίκησης, έχοντας πάντα την ίδια λογική: Στην κορυφή να διορίσουμε ανθρώπους που είναι κοντά στο Κόμμα -συχνά χωρίς κανένα αξιοκρατικό κριτήριο με μόνο γνώμονα το πόσο φιλικοί είναι προς την Κυβέρνηση- και στη βάση δημιουργώντας μια στρατιά νέων συμβασιούχων εξαρτημένων από μια σύμβαση ορισμένου χρόνου, στους οποίους κραδαίνουν το τυράκι της ενδεχόμενης μελλοντικής μονιμοποίησης. Ο σκοπός είναι πάντα ένας: Η άλωση του Κράτους για λογαριασμό του Κόμματος.\nΕμείς λοιπόν τους λέμε ξεκάθαρα ότι όταν με το καλό έρθουμε στα πράγματα με τη δύναμη του ελληνικού λαού, δεν θα τους επιτρέψουμε να πάρουν τα κλειδιά του Κράτους στην Κουμουνδούρου. Έχω πολλές τολμηρές και ενδιαφέρουσες σκέψεις να μοιραστώ σήμερα μαζί σας για το πως αντιλαμβάνομαι το μέλλον της δημόσιας διοίκησης. Σκέψεις που έχουν να κάνουν με το αποτύπωμά της, όχι τόσο με το μέγεθός της, αλλά με το τι πρέπει σήμερα να κάνει το Κράτος και το τι δεν πρέπει να κάνει το Κράτος. Με το πώς θα μειώσουμε και άλλο τα διοικητικά βάρη με γνώμονα να διευκολύνουμε, όχι απλά τον πολίτη ή τον επιχειρηματία, ο οποίος είναι και ο τελικός χρήστης των υπηρεσιών του Δημοσίου, αλλά με σκοπό να κάνουμε και τη δική σας δουλειά πιο εύκολη. Να απελευθερώσουμε ανθρώπινο δυναμικό, να το κατευθύνουμε εκεί που πραγματικά υπάρχει ανάγκη. Για το πως θα κάνουμε, επιτέλους, έναν σωστό προγραμματισμό προσλήψεων, τον οποίο είχαμε ξεκινήσει στο Υπουργείο Διοικητικής Μεταρρύθμισης, έτσι ώστε μέσα στα στενά πλαίσια των δημοσιονομικών περιορισμών να προσλαμβάνουμε νέους δημόσιους υπαλλήλους νέους που πραγματικά τους έχουμε ανάγκη και όχι εκεί που μπορεί να επιλέγει ο κάθε Υπουργός με δικά του πελατειακά κριτήρια.\nΈχω πολλές σκέψεις για το πως θα εφαρμόσουμε ένα σύστημα αξιολόγησης, το οποίο δεν είναι τιμωρητικό, αλλά θα έχει ως κύριο στόχο την επιβράβευση των άξιων δημόσιων υπαλλήλων και τη δυνατότητα, την οποία θα έχουν μέσα από την αριστεία που αποδεδειγμένα θα αποδεικνύουν, να προχωράνε πιο γρήγορα μέσα στην βαθμίδα της δημόσιας διοίκησης. Το πως θα επιλέξουμε σωστά τους προϊσταμένους, τους γενικούς διευθυντές, τους διευθυντές, τους τμηματάρχες, διότι οποιοδήποτε σύστημα αξιολόγησης προϋποθέτει ότι αυτοί οι οποίοι θα αξιολογήσουν, θα έχουν επιλεγεί με αντικειμενικά κριτήρια. Το πως θα κάνουμε το Κράτος επιτέλους ψηφιακό, το πως θα διευκολύνουμε την επικοινωνία του πολίτη με το Κράτος, το πως θα διευκολύνουμε την επικοινωνία μεταξύ των δημόσιων υπηρεσιών. Πως θα κάνουμε, επιτέλους, πράξη αυτό το οποίο έχουμε πει κατά καιρούς, ότι αν κάποιος πολίτης δώσει μια φορά τα στοιχεία του στο Δημόσιο, δεν θα χρειάζεται να τα δίνει και να τα ξαναδίνει. Είναι υποχρέωση πια του Κράτους αυτά τα στοιχεία να τα διαχειρίζεται και να τα κατευθύνει προς τα εκεί που χρειάζονται. Πως θα κωδικοποιήσουμε, επιτέλους, τη νομοθεσία και πως θα δημιουργήσουμε ένα καινούριο σύστημα παραγωγής νόμων, το οποίο θα είναι πιο λιτό, πιο αποτελεσματικό, πιο ουσιαστικό και συμβατό με τους κανόνες και τις αρχές καλής νομοθέτησης. Για να μην φτάνουμε στο σημείο να έχουμε χιλιάδες νόμους και δεκάδες χιλιάδες κανονιστικές πράξεις και Προεδρικά Διατάγματα, τα οποία κάνουν τη ζωή των πολιτών, αλλά και τη δική σας ζωή πιο δύσκολη. Αλλά και απλά πράγματα: Για το πως θα εργάζεστε σε ένα πιο ευχάριστο, σε ένα πιο δημιουργικό περιβάλλον. Για το πως θα έχετε περισσότερες και όχι λιγότερες ευθύνες και για το πως πρέπει να αμείβεστε ανάλογα με την απόδοσή σας και ανάλογα με την ευθύνη την οποία αναλαμβάνετε.\nΘέλω υπεύθυνους δημόσιους υπαλλήλους, να αναλαμβάνουν με θάρρος την αποστολή τους, να αναλογίζονται ότι είναι στην υπηρεσία του ευρύτερου καλού και να είναι πραγματικά υπερήφανοι, το τονίζω αυτό, υπερήφανοι, που είναι δημόσιοι λειτουργοί, όχι δημόσιοι υπάλληλοι. Είναι δημόσιοι λειτουργοί! Και αν σήμερα αυτό το ελληνικό Κράτος με τις τεράστιες αδυναμίες, με τους μεγάλους δημοσιονομικούς περιορισμούς εξακολουθεί να δουλεύει έτσι όπως δουλεύει, αυτό οφείλεται σε εσάς. Στον ανώνυμο εκπαιδευτικό, στον ανώνυμο γιατρό, στην ανώνυμη νοσηλεύτρια, στον διοικητικό υπάλληλο που σήμερα με ευθύνη, σε ένα δύσκολο περιβάλλον περιορισμένων απολαβών και γενικότερης μιζέριας και γκρίνιας, προσέρχεται κάθε μέρα στη δουλειά του με αξιοπρέπεια και με πλήρη συναίσθηση του καθήκοντος.\nΘέλω φίλες και φίλοι να μας έχετε εμπιστοσύνη. Θέλω ο δημόσιος λειτουργός, ο δημόσιος τομέας να είναι σύμμαχος σε αυτήν τη μεγάλη προσπάθεια την οποία θα κάνουμε για αλλάξουμε τη χώρα. Η μεγαλύτερη μεταρρύθμιση που μπορούμε να κάνουμε, είναι η μεταρρύθμιση στο Δημόσιο. Διότι αν δεν λειτουργήσει αυτή η μεταρρύθμιση, αν οι εφαρμοσμένες μας πολιτικές δεν οδηγούν σε απτά αποτελέσματα, τότε όλες οι άλλες μεταρρυθμίσεις θα μείνουν στον αέρα. Σας θέλω συμμάχους σε αυτήν την προσπάθεια και μέσα σε ένα πλαίσιο κοινών αξιών, κοινών αρχών, που πιστεύω ότι διέπουν τη δική μας Παράταξη, αλλά και στην οποία νομίζω ότι μπορούν να βρουν θέση και άνθρωποι, οι οποίοι δεν μας στήριζαν παραδοσιακά, πιστεύω ότι μπορούμε να δημιουργήσουμε και στον ευρύτερο δημόσιο τομέα μια πλατιά κοινωνική συμμαχία για μια μεγάλη αλλαγή στη χώρα.\nΤην επόμενη μέρα θα χρειαστεί να κάνουμε τολμηρές αλλαγές και αυτή η πλατιά συμμαχία, για την οποία θα ζητήσω πολιτική νομιμοποίηση στις επόμενες εκλογές, πρέπει να εκφραστεί με τον πιο δυναμικό τρόπο. Θέλω να μας έχετε εμπιστοσύνη, θέλω να μου έχετε προσωπικά εμπιστοσύνη. Θέλω να ξέρετε ότι ο σκοπός μου είναι να γκρεμίσω το κομματικό Κράτος και να χτίσω το πραγματικά αξιοκρατικό Κράτος. Έχω το θάρρος να αναλάβω την όποια ευθύνη αναλογεί στην Παράταξή μας για σφάλματα που έγιναν στο παρελθόν. Αλλά έχω και την τόλμη και το κουράγιο να πω ότι τα πράγματα πρέπει πια να αλλάξουν και θα αλλάξουν με τη δική σας τη βοήθεια. Σας ευχαριστώ πάρα πολύ για την παρουσία σας εδώ σήμερα, για το θερμό σας χειροκρότημα και για την στήριξη την οποία παρέχετε στη μεγάλη προσπάθεια την οποία κάνουμε.\nΑπαντήσεις του Προέδρου της Νέας Δημοκρατίας κ. Κυριάκου Μητσοτάκη\nσε ερωτήσεις Δημοσίων υπαλλήλων\nΕρώτηση 1η: Καλησπέρα κ. Πρόεδρε. Μας λέτε συνέχεια ότι η Νέα Δημοκρατία δεν θα απολύσει δημοσίους υπαλλήλους. Πως μπορείτε να το τεκμηριώσετε αυτό και να γίνετε ακόμα πιο πειστικοί, τη στιγμή που το πρόγραμμά σας έχει γενναίες περικοπές δημοσίων δαπανών;\nΚ. Μητσοτάκης : Κοιτάξτε, είναι νομίζω μια πολύ εύλογη ερώτηση. Θα απαντήσω σε μια σειρά από επίπεδα: Πρώτον έχουμε δεσμευτεί ότι θα προσλαμβάνουμε λιγότερους δημόσιους υπαλλήλους από αυτούς οι οποίοι θα βγαίνουν στη σύνταξη. Και αυτό είναι κάτι το οποίο θα χρειαστεί να το κάνουμε για κάποια χρόνια ακόμα, μέχρι που να αποκατασταθεί πλήρως η δημοσιονομική τάξη. Αλλά πως θα το κάνουμε αυτό; Με βάση έναν προγραμματισμό προσλήψεων, ο οποίος θα γίνεται σε ετήσια βάση, που όλα τα Υπουργεία θα συγκεντρώνουν και θα καταθέτουν τις ανάγκες τους με βάση συγκεκριμένα οργανογράμματα. Ανάλογα με τις πολιτικές προτεραιότητες της Κυβέρνησης θα προκηρύσσονται σε ετήσια βάση οι θέσεις για τακτικό προσωπικό, απλοποιώντας ταυτόχρονα και τη νομοθεσία του ΑΣΕΠ, που όπως γνωρίζετε είναι ένας νόμος, ο οποίος έχει αλλάξει τόσες φορές, που έχει καταστεί εξαιρετικά περίπλοκος. Αυτός ο προγραμματισμός των προσλήψεων θα μας δώσει τη δυνατότητα να προσλαμβάνουμε τακτικό προσωπικό εκεί που πραγματικά, θέλω να το τονίσω αυτό, έχουμε ανάγκη. Έχουμε σήμερα εκπροσώπους από το χώρο της Υγείας και νομίζω ότι όσοι εργάζεστε σε νοσοκομεία μπορείτε να επιβεβαιώσετε ότι το μεγαλύτερο πρόβλημα που αντιμετωπίζουμε σήμερα, είναι η έλλειψη νοσηλευτικού προσωπικού. Είναι κάτι το οποίο το ακούμε συνέχεια και είναι κάτι το οποίο τεκμηριώνεται και από τα νούμερα, τα οποία έχουμε στη διάθεσή μας. Αυτό, λοιπόν, θα πρέπει να είναι μια προτεραιότητα για το Δημόσιο.\nΗ προτεραιότητα όμως δεν έχει να κάνει μόνο με τις άμεσες ανάγκες. Έχει να κάνει και με το μελλοντικό μας προγραμματισμό. Αν παραδείγματος χάριν θέλουμε να κάνουμε το Κράτος μας πραγματικά ψηφιακό, θα χρειαστούμε και ψηφιακές δεξιότητες. Η δυνατότητα, παραδείγματος χάριν, να μπορούμε να προσλάβουμε, είτε στην ΗΔΙΚΑ, είτε στην ΑΑΔΕ, ανθρώπους που έχουν δυνατότητα διαχείρισης μεγάλων δεδομένων, αυτό που λέμε «big data analytics», που είναι μια ειδική κατηγορία ανθρώπων που ασχολούνται με την τεχνολογία και την πληροφορική, είναι απολύτως απαραίτητη, είναι μια επένδυση στο μέλλον. Για να το κάνουμε αυτό, όμως, χρειαζόμαστε έναν μακροχρόνιο προγραμματισμό. Άρα, προσλαμβάνουμε λιγότερους υπαλλήλους, με εκείνα όμως τα χαρακτηριστικά που θέλουμε πραγματικά να έχουν.\nΕίναι ένα ερώτημα, παραδείγματος χάριν, αν σήμερα πρέπει να προσλαμβάνουμε ακόμα δημόσιους υπαλλήλους υποχρεωτικής εκπαίδευσης. Αν σήμερα αυτό χρειάζεται το Δημόσιο ή αν αυτές οι υπηρεσίες που μπορεί να παρέχουν οι άνθρωποι με αυτές τις δεξιότητες, μπορεί να τις παρέχει καλύτερα ο ιδιωτικός τομέας σε συνεργασία με το Δημόσιο. Μιλάω πάντα για το τι θα γίνει από εδώ και στο εξής. Όχι για το τι έχει γίνει μέχρι σήμερα. Και, ναι, βέβαια, υπάρχει ακόμα περιθώριο για στοχευμένη περικοπή δαπανών στο Δημόσιο, όχι οριζόντια, αλλά μέσα από αυτό το οποίο αποκαλούμε «λεπτομερές spending review», δηλαδή μια πραγματική ανάλυση των δαπανών των Υπουργείων, η οποία θα κοιτάξει και σήμερα ακόμα πού υπάρχουν εστίες σπατάλης ή δυνατότητες εξοικονόμησης πόρων. Και σας διαβεβαιώνω ότι και σήμερα ακόμα αυτό είναι κάτι το οποίο μπορεί να γίνει και μπορούμε να κάνουμε περισσότερα με λιγότερα.\nΆρα: Καμία απόλυση δημοσίων υπαλλήλων. Θα το επαναλάβω για πολλοστή φορά και θα ήθελα παρακαλώ και εσείς να γίνετε οι κοινωνοί αυτού του μηνύματος στους δικούς σας χώρους εργασίας, διότι είμαστε αντιμέτωποι με μια σκληρή προπαγάνδα, fake news, και διαστρέβλωσης των θέσεων που παρουσιάζουμε. Αυτό είναι κατηγορηματική δική μου δέσμευση, από την οποία δεν πρόκειται να υπάρχει καμία απόκλιση. Προγραμματισμός προσλήψεων, στοχευμένη περικοπή δαπανών και αξιολόγηση της χρησιμότητας της κάθε καινούριας πρόσληψης με γνώμονα τον μακροχρόνιο κυβερνητικό προγραμματισμό.\nΕρώτηση 2η: Καλησπέρα κύριε Πρόεδρε Πολύς κόσμος πιστεύει ότι οι δημόσιοι υπάλληλοι είναι τεμπέληδες. Και είναι ένας άδικος χαρακτηρισμός γι’ αυτούς, ο οποίος όμως ενισχύεται και από τα Μέσα Ενημέρωσης, αλλά και από τους πολιτικούς. Υπάρχουν πολλοί δημόσιοι υπάλληλοι που είναι εργατικοί, είναι φιλότιμοι και πολλές φορές από τους προϊσταμένους, τους πολιτικούς προϊσταμένους, δεν παίρνουν την αξία την οποία θα έπρεπε. Θα ήθελα να σας ρωτήσω: Πρώτον, εσείς μπορείτε να αντιστρέψετε αυτό το κλίμα που υπάρχει για τους δημοσίους υπαλλήλους; Και δεύτερον, τι να περιμένει ένας δημόσιος υπάλληλος εργατικός και ευσυνείδητος από εσάς, όταν θα γίνετε Πρωθυπουργός;\nΚ. Μητσοτάκης : Καταρχάς να συμφωνήσουμε ότι η αξία πρέπει να αναγνωρίζεται και να επιβραβεύεται. Για να αναγνωρίζεται όμως και να επιβραβεύεται, πρέπει να υπάρχει αξιολόγηση. Και νομίζω ότι δεν θα υπάρχει ούτε ένας άνθρωπος σε αυτή την αίθουσα, ο οποίος θα διαφωνήσει επί της αρχής στην έννοια, ότι όλοι πρέπει να αξιολογούνται. Αυτό, φυσικά, συμπεριλαμβάνει και τους δημόσιους υπαλλήλους και ατομικά, αλλά και ως προς τις οργανικές τους μονάδες. Η αξιολόγηση, εφόσον γίνεται τεκμηριωμένα και αντικειμενικά, είναι ο μόνος τρόπος τον οποίο έχουμε για να μπορούμε να κρίνουμε το παραγόμενο έργο του κάθε υπαλλήλου και να μπορούμε με αυτό τον τρόπο να αναγνωρίζουμε την προσπάθεια. Όχι απλά με το να τον κατατάσσουμε στην ανώτερη κατηγορία μιας ενδεχόμενης κατηγοριοποίησης σε επίπεδο οργανικής μονάδας, αλλά και με το να δώσουμε συγκεκριμένα κίνητρα, όπως ενδεχομένως η πολύ πιο γρήγορη υπηρεσιακή πρόοδος μέσα στην βαθμίδα της δημόσιας διοίκησης. Άρα, χρειαζόμαστε αξιολόγηση.\nΘέλω να θυμίσω ότι είχα καταθέσει σε δημόσια διαβούλευση, μετά το μεταβατικό σχέδιο για την αξιολόγηση, το οποίο είχαμε πει ότι θα είχε ισχύ για ένα μόνο χρόνο, ένα ολοκληρωμένο σύστημα αξιολόγησης, το οποίο, τονίζω, δεν είχε τιμωρητικό χαρακτήρα. Αλλά δε μπορώ να δεχθώ, φίλες και φίλοι, να υπάρχουν άνθρωποι οι οποίοι δουλεύουν σήμερα πιο σκληρά από άλλους -γιατί αυτή είναι η πραγματικότητα της δημόσιας διοίκησης, είναι η πραγματικότητα σε οποιονδήποτε Οργανισμό- και αυτή η εργασία τους, να μην αναγνωρίζεται με κάποιο τρόπο. Και η αναγνώριση, -θέλω να φτάσω κάποια στιγμή, δεν είμαστε ακόμα εκεί, γιατί πρέπει να δοκιμαστεί ένα σύστημα αξιολόγησης στο χρόνο- να μπορεί να είναι και οικονομική. Αλλά μέχρι που να ριζώσει ένα σύστημα αξιολόγησης και να κερδίσει τη δική σας εμπιστοσύνη, δεν μπορούμε άμεσα από τη μια στιγμή στην άλλη να φτάσουμε εκεί. Αλλά έχει για μένα πάρα πολύ μεγάλη σημασία και η αναγνώριση της αξίας, είτε από τους προϊσταμένους, είτε και από τους ίδιους τους χρήστες. Είμαι πολύ ανοιχτός σε ιδέες, όπου οι ευχαριστημένοι χρήστες των δημόσιων υπηρεσιών θα μπορούν να υποδεικνύουν υπαλλήλους οι οποίοι έκαναν πολύ καλά τη δουλειά τους και αυτό να αναγνωρίζεται δημόσια και να χαιρετίζουμε τη δημόσια προσφορά. Διότι μόνο με αυτό τον τρόπο θα αλλάξουν πραγματικά τα στερεότυπα και αυτό ξεκινάει και από τους ίδιους τους πολιτικούς προϊσταμένους.\nΘα σας πω μια ενδιαφέρουσα ιστορία: Μια φορά, όταν ήμουν στο Υπουργείο, μου είχε πει ένας άλλος συνεργάτης μου Υπουργός, ότι σε κάποια επιτροπή στην οποία συμμετείχε μια τμηματάρχης από το Υπουργείο μας, του είχε κάνει εξαιρετική εντύπωση και ήταν πάρα πολύ καλή στη δουλειά της. Ζήτησα, λοιπόν, να έρθει στο γραφείο μου. Είδα έναν άνθρωπο περίπου πανικόβλητο, διότι δεν είχε ξαναζητήσει ποτέ ο Υπουργός να έρθει να τη δει στο γραφείο. Μάλλον για κακό θα φανταζότανε ότι την είχα ζητήσει. Και όταν της είπα ότι ήθελα απλά να τη συγχαρώ για το γεγονός ότι ένας υπάλληλος του Υπουργείου μου πήρε τόσο καλά σχόλια από έναν άλλο χώρο, είδα την έκπληξη, αλλά και τη χαρά ταυτόχρονα στο πρόσωπό της. Τι θέλω να πω: Μερικές φορές υπάρχουν μικρές κινήσεις απλής αναγνώρισης της δουλειάς που κάνουν πολύ μεγάλη διαφορά στον τρόπο με τον οποίον κάποιος αποδίδει. Αλλά στην καρδιά για αυτό το οποίο θέλω να κάνω στη δημόσια διοίκηση, είναι ένα σύστημα αξιολόγησης, το οποίο σε πρώτη φάση δεν θα είναι εξαιρετικά σύνθετο. Γιατί από εκεί που δεν έχουμε αξιολόγηση, γιατί στην ουσία, μην κοροϊδευόμαστε, όταν όλοι παίρνουνε «10», δεν έχουμε σύστημα αξιολόγησης, μέχρι που να πάμε σε ένα πιο προχωρημένο σύστημα αξιολόγησης, θα πάμε σε κάτι το οποίο είναι απλό, λειτουργικό, για να μπορέσει τελικά να κερδίσει και τη δική σας εμπιστοσύνη. Διότι κανένα σύστημα αξιολόγησης δεν πρόκειται να πετύχει, εάν δεν έχει τελικά και τη δική σας εμπιστοσύνη.\nΕρώτηση 3η: Ευχαριστούμε καταρχήν για την παρουσία σας, το έχουμε όλοι ανάγκη να ακούσουμε από τη δική σας τη φωνή τις θέσεις της Νέας Δημοκρατίας για να μπορέσουμε κι εμείς να σπείρουμε τον πραγματικό τον αληθινό λόγο. Κατηγορείτε τον κ. Τσίπρα ότι χτίζει κομματικό Κράτος, ότι επιχειρεί να χειραγωγήσει τη Δικαιοσύνη, ότι καταστρατηγεί τους θεσμούς, πλην όμως και οι προηγούμενες κυβερνήσεις έκαναν περίπου το ίδιο. Εσείς τι προτίθεστε να κάνετε γι’ αυτό;\nΚ. Μητσοτάκης : Οι ερωτήσεις δεν είναι πολύ εύκολες ή αβανταδόρικες. Έχω πει, το είπα και πριν. Αναλαμβάνω την όποια ευθύνη για το τι έγινε στο παρελθόν. Αλλά τραβάμε μία γραμμή με το παρελθόν και πρέπει να κοιτάξουμε μπροστά. Όταν ο ΣΥΡΙΖΑ ήρθε στην εξουσία πρέσβευε, υποτίθεται, το νέο. Θυμάμαι ακόμα τον κ. Τσίπρα περίπου δακρυσμένο στην πρώτη του ομιλία στη Βουλή να μας λέει ότι είναι κάθε λέξη του Συντάγματος. Κι αυτοί που μας είπαν ότι είναι κάθε λέξη του Συντάγματος καταστρατήγησαν και καταστρατηγούν το Σύνταγμα με τον πιο βάρβαρο και βάναυσο τρόπο. Και δεν αναφέρομαι μόνο στις βαθιές θεσμικές παρεμβάσεις που καταστρατηγούν κάθε έννοια διάκρισης της εξουσίας, τις παρεμβάσεις στη Δικαιοσύνη, τις παρεμβάσεις στις Ανεξάρτητες Αρχές, αλλά και το τι γίνεται σήμερα πραγματικά στη Δημόσια Διοίκηση. Δεν χρειάζεται να σας το πω εγώ, το γνωρίζετε πολύ καλύτερα εσείς αυτό το οποίο συμβαίνει. Υποτίθεται ότι έχουμε αναλάβει δεσμεύσεις για την αποκομματικοποίηση της Δημόσιας Διοίκησης. Δυστυχώς, η αλήθεια είναι ότι τα τελευταία τρία χρόνια έχουμε κάνει πολλά βήματα προς τα πίσω. Δεν έχουμε πάει προς τη σωστή κατεύθυνση. Και λυπάμαι που θα το πω, αυτό έχει γίνει και με την ανοχή των θεσμών, οι οποίοι δυστυχώς πολλές φορές κάνουν τα στραβά μάτια σε πολιτικές παρεμβάσεις του ΣΥΡΙΖΑ στη Δημόσια Διοίκηση που συνιστούν στην ουσία προσπάθειες βαθιάς αντιμεταρρύθμισης.\nΕίμαι απολύτως αποφασισμένος να επιβάλω την αρχή της αξιοκρατίας παντού. Δεν πρόκειται να επιτρέψω σε Υπουργούς μου να διορίζουν συγγενείς και φίλους στα Υπουργεία τους. Να το ξέρετε αυτό. Είναι δέσμευση ρητή και κατηγορηματική και θα τη δείτε και στην πράξη. Θα μειώσουμε τον αριθμό των Γενικών Γραμματέων, έτσι μπορούμε να μειώσουμε και τον αριθμό των κομματικών στρατών, που στοιχίζονται πάντα γύρω από τα Υπουργικά γραφεία. Αλλά επιμένω πάρα πολύ στη διαχωριστική γραμμή, η οποία χωρίζει τους πολιτικούς προϊσταμένους από την ανώτατη βαθμίδα της Δημόσιας Διοίκησης. Οι Γενικοί Διευθυντές, οι Διευθυντές και οι Τμηματάρχες πρέπει να είναι παντελώς αποκομματικοποιημένοι. Και οι επιλογές τους πρέπει να γίνονται με τέτοιο αξιοκρατικό τρόπο που να μην παρεισφρέει κανένα στοιχείο κομματισμού. Για όσους ήταν στο Υπουργείο Διοικητικής Μεταρρύθμισης, θα γνωρίζουν ότι δεν ρώτησα ποτέ κανέναν τι ψηφίζει όταν ήμουν Υπουργός και δεν με ενδιέφερε αυτό. Και πρέπει να σας πω ότι συγκρούστηκα ορισμένες φορές και με τις κομματικές μας οργανώσεις διότι ξέφυγα από τον κανόνα ότι «τώρα ήρθαμε εμείς πρέπει να μπουν οι δικοί μας στα πράγματα». Έκανα τις επιλογές που νόμιζα ότι ήταν οι καλύτερες για το καλό του Υπουργείου και το δικό μου. Όσο πιο καλές επιλογές έκανα, τόσο πιο καλή δουλειά ουσιαστικά θα κάναμε. Κι αυτός είναι ένας κανόνας τον οποίο θέλω να επιβάλλω στη Δημόσια Διοίκηση. Όπως θέλω να επιβάλλω και τις περισσότερες αρμοδιότητες σε επίπεδο Δημόσιας Διοίκησης παίρνοντας στην ουσία υπογραφές από τον Υπουργό και να τις κατεβάσω σε επίπεδο Διοίκησης και ειδικά Γενικών Διευθυντών.\nΘα σας πω άλλη μία ιστορία από το Υπουργείο Διοικητικής Μεταρρύθμισης, από όταν διαπίστωσα ότι έπρεπε να πηγαίνω κάθε Σάββατο στο Υπουργείο και να υπογράφω ο ίδιος, ως Υπουργός Διοικητικής Μεταρρύθμισης, όλες τις αποσπάσεις και όλες τις μετατάξεις, που γίνονται στο Ελληνικό Δημόσιο. Όλες χρειαζόντουσαν τη δική μου υπογραφή. Η δική μου υπογραφή δεν πρόσθετε καμία πραγματική αξία σε όλη αυτή τη διαδικασία. Διότι είχα όλες τις υπογραφές των υπηρεσιακών παραγόντων. Το μόνο το οποίο θα μπορούσα ενδεχομένως να κάνω είναι να πάρω κάποιο χαρτί από κάτω και να το βάλω πάνω ή κάποιο χαρτί από πάνω και να το βάλω κάτω. Αλλά πραγματική προστιθέμενη αξία αυτή η διαδικασία για τη Διοίκηση, δεν είχε. Πήρα, λοιπόν, μία απλή απόφαση. Υπογραφή σε επίπεδο Γενικού Διευθυντή. Δεν θέλω να υπογράφω καμία απόσπαση. Το έκανα στην αρχή για τις αποσπάσεις. Υπήρξε ένα μικρό σοκ. Η δική μου δουλειά δεν είναι να υπογράφω. Είναι να παρακολουθώ αν η διαδικασία τρέχει γρήγορα και να έχω απολογιστικά στοιχεία και να ελέγχω τη Διοίκηση συνολικά για το παραγόμενο αποτέλεσμα. Αυτό σημαίνει να εμπιστεύεσαι πραγματικά τη Διοίκηση κι αυτό σημαίνει επίσης να μειώνουμε και τον όγκο της γραφειοκρατίας και των αποφάσεων που πρέπει να παίρνουν οι ίδιοι οι Υπουργοί. Αν μιλάμε για επιτελικό Κράτος δεν πρέπει να παίρνουμε τις πιο μικρές αποφάσεις ως Υπουργοί. Εσείς πρέπει να τις παίρνετε ως Διοίκηση. Εμείς κάνουμε σχεδιασμό, προγραμματισμό και αξιολογούμε τελικά τα αποτελέσματα των παραγόμενων πολιτικών. Μιλάμε λοιπόν, με άλλα λόγια για να συνοψίσω, για μία τελείως διαφορετική θεώρηση του Κράτους. Αν ο κ. Τσίπρας πιστεύει ότι πολιτικά θα επιβιώσει υποσχόμενος μονιμοποιήσεις σε κάποιες χιλιάδες συμβασιούχους, πλανάται. Διότι κι αυτοί οι συμβασιούχοι που σήμερα κάποιος τους κραδαίνει το τυράκι της μονιμοποίησης, μέσα τους γνωρίζουν πολύ καλά, ότι αυτό είναι και αντισυνταγματικό, αλλά στην πράξη ουσιαστικά δεν μπορεί να γίνει. Να αφήσουμε λοιπόν μια και καλή πίσω μας τις πελατειακές λογικές άλλων εποχών. Να κοιτάξουμε μπροστά με θάρρος το μέλλον για μια Δημόσια Διοίκηση η οποία θα είναι πραγματικά αξιοκρατική και πραγματικά ακομμάτιστη.\nΕρώτηση 4η: Έχω παρατηρήσει ότι στο δημόσιο λόγο σας αναφέρεστε πολύ συχνά στις συμπράξεις δημοσίου και ιδιωτικού τομέα, καθώς και στο outsourcing. Θα ήθελα να γίνετε λίγο πιο συγκεκριμένος πάνω σε αυτό. Και να μας πείτε εάν θεωρούμε ότι μπορεί να απειληθεί ο Δημόσιος τομέας από μία μεγαλύτερη συνεργασία με τον Ιδιωτικό τομέα.\nΚ. Μητσοτάκης : Δεν μπορεί να απειληθεί με την έννοια του ότι η συνεργασία δημόσιου και ιδιωτικού τομέα έχει σκοπό την καλύτερη παροχή υπηρεσιών με χαμηλότερο κόστος τελικά για τον φορολογούμενο. Κι αν αυτή η συνεργασία αποδεσμεύει ανθρώπινους πόρους, διότι τη δουλειά που μπορεί να κάνει κάποιος δημόσιος υπάλληλος θα την κάνει κάποιος εξωτερικός φορέας, αυτό μας δίνει τη δυνατότητα αυτός ο υπάλληλος να αξιοποιηθεί κάπου αλλού. Πραγματικά την έχουμε ανάγκη και πιστεύω βαθιά στο εργαλείο της κινητικότητας των δημοσίων υπαλλήλων. Και οι συμπράξεις δημοσίου και ιδιωτικού τομέα, μας δίνουν τη δυνατότητα αυτό να το κάνουμε πράξη. Και ξέρετε αυτό είναι κάτι όπου έχει δοκιμαστεί, δεν αφορά μόνο υποδομές. Έχουν φτιαχτεί εξαιρετικά σχολεία, μέσα από τη λογική των συμπράξεων δημοσίου και ιδιωτικού τομέα, τα οποία το Δημόσιο όταν τα έφτιαχνε μόνο του δεν είχε τη δυνατότητα να τα κατασκευάσει ούτε σ’ αυτό το κόστος, ούτε σ’ αυτά τα χρονοδιαγράμματα, ούτε με εξασφαλισμένη τη συντήρηση. Διότι το καλό των συμπράξεων είναι ότι παρέχουν και υποστηρίξεις και μια υποστήριξη συντήρησης για πολλά χρόνια. Αλλά πρέπει να σκεφτούμε πιο δημιουργικά και στο ζήτημα της παροχής υπηρεσιών. Αναρωτιέμαι ξέρετε, έχει γίνει μεγάλος λόγος για το ζήτημα αυτό της καθαριότητας, και εγώ είχα πει θαρραλέα ότι κατά την άποψή μου το Δημόσιο δεν πρέπει από δω και στο εξής -τονίζω όλα αυτά αφορούν το μέλλον όχι το τι έχει γίνει- δεν πρέπει να προσλαμβάνουμε ανθρώπους υπηρεσίας καθαριότητας, διότι είναι πιο αποτελεσματικό και πιο οικονομικό να αγοράζουμε αυτές τις υπηρεσίες από τον ιδιωτικό τομέα. Ο ΣΥΡΙΖΑ τι έκανε; Προσέλαβε καθαρίστριες, με τι συμβάσεις όμως; Με ατομικές συμβάσεις. Καταστρατηγώντας, υποτίθεται, όλα αυτά τα οποία έλεγε περί συλλογικών συμβάσεων. Και το τελικό αποτέλεσμα είναι ότι το κόστος αυτών των υπηρεσιών και πάλι διογκώνεται.\nΌπου μπορούμε να πετύχουμε καλύτερη εξοικονόμηση και καλύτερη παροχή υπηρεσιών θα δούμε τη συνεργασία με τον ιδιωτικό τομέα. Αλλά αυτό δεν είναι κάτι το οποίο πρέπει να το δει ο δημόσιος υπάλληλος ως απειλή, διότι ο πυρήνας των δημόσιων υπηρεσιών θα εξακολουθεί να παρέχεται πάντα από δημόσιους υπαλλήλους. Αλλά, αν παραδείγματος χάριν, σε ένα νοσοκομείο το οποίο χρειάζεται έναν καινούριο τομογράφο, πάμε στη λογική ότι δεν αγοράζουμε εμείς το μηχάνημα, αλλά αγοράζουμε την υπηρεσία και πληρώνουμε ανάλογα με τον αριθμό των μαγνητικών τομογραφιών που γίνονται σε συνεργασία με τον ιδιωτικό τομέα, δεν βλέπω τον λόγο γιατί αυτό κατ’ ανάγκη είναι κάτι το οποίο είναι κακό. Με άλλα λόγια, πρέπει να προσαρμοστούμε και εμείς στο τι γίνεται παντού στον κόσμο. Και ο Δημόσιος κι ο Ιδιωτικός τομέας με κανόνες και με πλαίσιο -μπορούν και πρέπει σήμερα- να συνεργαστούν σε πολλά επίπεδα και πιστεύω ότι αυτό θα είναι προς όφελος και του πολίτη, αλλά θα είναι προς όφελος τελικά και του ίδιου του δημοσίου υπαλλήλου, διότι θα βελτιωθεί συνολικά η ποιότητα των παρεχόμενων υπηρεσιών.\nΕρώτηση 5η: Με ανησυχία ως εκπαιδευτικοί παρακολουθούμε τις εξελίξεις στην εκπαίδευση. Εσείς κύριε Πρόεδρε, ως μελλοντικός Πρωθυπουργός, τι θα κάνετε για να αναβαθμίστε το ρόλο του εκπαιδευτικού στη δημόσια εκπαίδευση και ταυτόχρονα τι σκέφτεστε να κάνετε για την κάλυψη των χιλιάδων κενών εκπαιδευτικών στα σχολεία μας;\nΚ. Μητσοτάκης : Αυτή είναι μια ερώτηση που θα χρειαζόμουνα πάρα πολλή ώρα να την απαντήσω διότι συνδέεται και με την συνολική αντίληψη που έχω, για την σημασία που αποδίδω συνολικά στην Παιδεία. Πιστεύω στο δημόσιο σχολείο. Όπως πιστεύω και στη δημόσια Παιδεία. Και η όλη συζήτηση η οποία γίνεται για την ιδιωτική Παιδεία, είναι μια συζήτηση η οποία μπορεί να γίνει –και θέλω να το τονίσω αυτό– μόνο συμπληρωματικά στην αναβάθμιση, την απαραίτητη αναβάθμιση, της δημόσιας Παιδείας στη χώρα μας. Ξεκινώντας από τους παιδικούς σταθμούς, τα νηπιαγωγεία, τα δημοτικά, τα γυμνάσια, τα λύκεια.\nΚαι βέβαια, δεν υπάρχουν σχολεία χωρίς καλούς εκπαιδευτικούς. Και η εμπειρία χωρών που έκαναν μεγάλες τομές στα εκπαιδευτικά τους συστήματα, όπως η Φινλανδία η οποία -θέλω να θυμίσω- στις αρχές του ΄90 βρέθηκε σε μια τεράστια οικονομική κρίση και αποφάσισε με διακομματική συναίνεση ότι πρέπει να επενδύσει στην Παιδεία, ξεκίνησε λέγοντας ότι πρέπει να στηρίξουν τους εκπαιδευτικούς. Διότι τα σχολεία δεν είναι μόνο ντουβάρια, δεν είναι μόνο smart boards, δεν είναι μόνο τεχνολογία. Είναι πάνω απ’ όλα άνθρωποι και όταν λέμε για ανθρώπους, μιλάμε για δασκάλους. Είναι δάσκαλοι, είναι καθηγητές, είναι διευθυντές των σχολείων, των σχολικών μονάδων, οι άνθρωποι είναι αυτοί οι οποίοι τελικά κάνουν τη διαφορά στην εκπαίδευση. Άρα, η περιχαράκωση του κλάδου του εκπαιδευτικού και η αντιμετώπισή του ως κάτι διαφορετικό από έναν οποιοδήποτε δημόσιο υπάλληλο, έναν διοικητικό δημόσιο υπάλληλο -δεν το λέω υποτιμητικά για τους διοικητικούς μας, λέω απλά ότι κάνετε ως εκπαιδευτικοί μια διαφορετική δουλειά. Και εκεί έχω μιλήσει πολλές φορές για την ανάγκη να έχουμε πιο αυτόνομα και πιο δημιουργικά σχολεία, να φύγει η σχολικά μονάδα από τον εναγκαλισμό ενός Υπουργείου Παιδείας το οποίο είναι ασφυκτικό και περιοριστικό, περισσότερες δυνατότητες, περισσότερες ευκαιρίες στους ίδιους τους εκπαιδευτικούς να διδάξουν με τον τρόπο που θέλουν. Πάρα πολύ μεγάλη σημασία στις επιλογές των διευθυντών των σχολείων. Διότι έχω επισκεφθεί αρκετά δημόσια σχολεία και είναι εντυπωσιακό πόσο μεγάλη διαφορά σε ένα σχολείο μπορεί να κάνει η ποιότητα του διευθυντή. Άρα πολύ αυστηρά κριτήρια στις επιλογές των διευθυντών και κυρίως προοπτικές και καριέρας, αλλά και εκπαίδευσης και υποστήριξης, κυρίως παιδαγωγικής υποστήριξης, στους ίδιους τους δασκάλους. Με έμφαση και στους καθηγητές, με έμφαση στις καινούριες ψηφιακές δεξιότητες.\nΑλλά – θέλω να το τονίσω – όσο και αν η τεχνολογία προχωράει, όσο και αν αύριο μπορεί να πάμε από τα φυσικά βιβλία σε τάμπλετ ή σε άλλους τρόπους μεταφοράς της γνώσης, η δουλειά του δασκάλου και του καθηγητή θα είναι πάντα πάρα πολύ σημαντική. Λέω του δασκάλου και του καθηγητή στο σχολείο του αύριο, δεν είναι να ενθαρρύνει το παιδί να αποστηθίσει. Διότι η γνώση μας πια, την οποία μεταφέρουμε στα παιδιά μας, είναι μια γνώση η οποία δεν μπορεί να την αναπαράγουμε με τον ίδιο τρόπο που την αναπαράγαμε μέχρι σήμερα. Όταν, σήμερα, η κόρη μου που είναι 15 χρονών, έχει στη διάθεσή της, στο κινητό της τηλέφωνο, όλη την πληροφορία που μπορεί να υπάρχει, ο σκοπός δεν μπορεί να είναι η αποστήθιση. Ο σκοπός πρέπει να είναι η κριτική σκέψη, οι δεξιότητες, οι συνεργασίες, η μάθηση ίσως με την πιο αρχαιοελληνική έννοια της λέξης και εκεί η σημασία του δάσκαλου και του καθηγητή είναι πάρα πολύ μεγάλη. Και αλλάζει και ο ρόλος πια του τι κάνεις μέσα στην τάξη και το πως το κάνεις. Άρα πολύ μεγάλη σημασία στην επιμόρφωση και στη στήριξη του εκπαιδευτικού στο έργο του, στα πλαίσια μιας άλλης λογικής. Τα κενά είναι ένα πραγματικό πρόβλημα, και είναι ζήτημα το οποίο πρέπει να αντιμετωπιστεί με θάρρος. Στα πλαίσια του προγραμματισμού των προσλήψεων που θέλουμε να κάνουμε, δεν μπορούμε να έχουμε εξαρτημένες θέσεις στην εκπαίδευση από ανθρώπους που μονίμως ζουν με την ανασφάλεια του αν θα διοριστούν κάθε χρόνο και πότε θα ξαναδιοριστούν.\nΕίναι ένα να πραγματικό ζήτημα, είμαι πάντα διατεθειμένος να καθίσω κάτω και να δούμε τις πραγματικές ανάγκες και το πως ενδεχομένως μπορούμε να στρέψουμε και περισσότερους ανθρώπους στην τάξη, γιατί και εκεί υπάρχουν περιθώρια, μην έχουμε καμία αμφιβολία, αλλά υπάρχουν και κάποιες πραγματικές ανάγκες και υπάρχει και μια ανάγκη ανανέωσης του δυναμικού. Διότι δεν μπορούμε να βρεθούμε κάποια στιγμή διαπιστώνοντας ότι για 5, 7 χρόνια δεν έχουμε κάνει προσλήψεις και θα υπάρχει ένα κενό, ένα γενεαλογικό κενό στην ουσία στην ιεραρχία των εκπαιδευτικών μας. Τότε έχω πολλές ενδιαφέρουσες σκέψεις για την Παιδεία, αλλά σε όλες αυτές τις σκέψεις οι εκπαιδευτικοί είναι μέρος, πρέπει να είναι σύμμαχοι σε αυτήν την προσπάθεια και πρέπει να πειστούν ότι αυτό το σχέδιο το οποίο έχουμε είναι ένα σχέδιο το οποίο ωφελεί την Παιδεία, ωφελεί τους μαθητές, τους χρήστες, αλλά ωφελεί και τους ίδιους.\nΕρώτηση 6η: Είμαι γιατρός στο ΕΣΥ, γιατί ένας νέος γιατρός ή γενικότερα ένας νέος επιστήμονας να θέλει, σήμερα, να κάνει καριέρα στο ελληνικό δημόσιο;\nΚ. Μητσοτάκης : Σύντομη αλλά και ουσιαστική. Γιατί πιστεύω ότι για κάποιους ανθρώπους το παν δεν είναι το χρήμα. Να το πω πολύ απλά. Και γιατί υπάρχει αυτή η αίσθηση του καθήκοντος και της δημόσιας προσφοράς, που ο δημόσιος λειτουργός, ειδικά σε υπηρεσίες αιχμής όπως είναι η Υγεία, αντιλαμβάνεται απόλυτα και γιατί έχουμε τη δυνατότητα και με τους δημοσιονομικούς περιορισμούς οι οποίοι είναι αυτοί που είναι να μπορούμε να εξασφαλίσουμε καλές καριέρες, ουσιαστικές καριέρες, καριέρες που γεμίζουν τους ανθρώπους με ικανοποίηση και στο δημόσιο τομέα. Θα είναι πολύ μεγάλο λάθος, ξέρετε, εάν φτάσουμε στο σημείο ικανοί νέοι άνθρωποι να θεωρούν μονόδρομο την ενασχόλησή τους με τον ιδιωτικό τομέα. Θα έχουμε κάνει κάτι πολύ λάθος. Διότι αυτή η αίσθηση του καλού δημόσιου λειτουργού, του ανθρώπου ο οποίος είναι διατεθειμένος να κάνει κάποιες θυσίες, ενδεχομένως να κερδίσει λιγότερα χρήματα από αυτά που θα κέρδιζε στον ιδιωτικό τομέα, αλλά γιατί υπηρετεί μια ευρύτερη αποστολή, γιατί παίρνει ικανοποίηση από τη δουλειά του, είναι μια αίσθηση που υπήρχε παλιά στην δημόσια διοίκηση.\nΜου περιέγραφε ο πατέρας μου ιστορίες όταν ήταν Υπουργός στη δεκαετία του ’50 και του ’60 και όταν έμπαινε Γενικός Διευθυντής του γραφείο του, έτρεμαν όλοι, ήταν Γενικός Διευθυντής Υπουργείου. Ήταν μια θέση με βάρος, με κύρος, με ευθύνη. Πρέπει αυτήν την αξιοπρέπεια της δουλειάς στο Δημόσιο και πάλι με κάποιον τρόπο να την ανακτήσουμε. Και πιστεύω ότι υπάρχει ικανός αριθμός νέων ανθρώπων οι οποίοι σήμερα θέλουν να κάνουν μια καριέρα στο Δημόσιο, αλλά θέλουν να την κάνουν με άλλους όρους. Θέλουν να ξέρουν ότι θα αξιολογηθούν, ότι αν δουλέψουν σκληρά θα επιβραβευθούν και ότι θα υπάρχει μια αναγνώριση της σημασίας της δουλειάς που κάνουν. Οπότε έχουμε μεγάλη δουλειά να κάνουμε, όλοι μαζί, δεν θα την κάνω μόνο εγώ και θα την κάνετε και εσείς ως υπάλληλοι, να αλλάξουμε και την εικόνα του τι σημαίνει να δουλεύεις στο Δημόσιο. Το να δουλεύεις το Δημόσιο δεν είναι μόνο ότι πάω, βρίσκω μια αργομισθία, κάθομαι – ας το πούμε – περνάω καλά, όταν υπάρχει ένας ιδιωτικός τομέας ο οποίος εργάζεται σκληρά. Είναι λάθος αυτό το στερεότυπο. Και είμαι ο τελευταίος ο οποίος πρόκειται ποτέ να επενδύσει σε κοινωνικούς αυτοματισμούς. Λογική οι κακοί δημόσιοι υπάλληλοι, οι καλοί ιδιωτικοί, δεν υπάρχει οργανωμένη κοινωνία χωρίς καλό Κράτος. Λέω ξεκάθαρα ότι θέλω ένα πιο λιτό και αποτελεσματικό το Κράτος, το οποίο να επιτελεί το ρυθμιστικό του ρόλο, αλλά δεν υπάρχει καμία σοβαρή χώρα, καμία πλούσια χώρα, στην οποία η δημόσια διοίκηση να μη δουλεύει πολύ καλά. Καμία. Δεν τα αφήνουμε όλα στις αγορές, αυτές είναι απόψεις οι οποίες είναι τελείως ξεπερασμένες, η ευημερία μας ως κοινωνία συνδέεται άρρηκτα με την ποιότητα των θεσμών – αυτό που λέγαμε πριν – και την ποιότητα της δημόσιας διοίκησης.\nΕρώτηση 7η: Κύριε Πρόεδρε, πως βλέπετε τα ζητήματα της ηλεκτρονικής διακυβέρνησης στο Δημόσιο και πως μπορούμε να φτάσουμε παραδείγματα άλλων χωρών που έχουν ψηφιοποιήσει όλες, σχεδόν, τις διαδικασίες τους;\nΚ. Μητσοτάκης : Είναι ένα ζήτημα αιχμής για την επόμενη μέρα της χώρας, αυτό το οποίο αποκαλούμε ηλεκτρονική διακυβέρνηση, ψηφιακή διακυβέρνηση, το ψηφιακό κράτος. Επειδή δεν μου αρέσει να τα ισοπεδώνω όλα, θέλω να πω ότι υπάρχουν τομείς της δημόσιας διοίκησης που έχουν κάνει μεγάλη ψηφιακή πρόοδο. Π.χ. το γεγονός, ήμασταν μια από τις πρώτες χώρες που υποχρέωνε τους πολίτες να υποβάλλουν μόνο ηλεκτρονικά τις φορολογικές δηλώσεις. Αυτό ήταν μια πρωτοπορία. Η ΗΔΙΚΑ επί δικών μας ημερών είχε κάνει μια εξαιρετική δουλειά. Η ηλεκτρονική συνταγογράφηση είναι ένα πληροφοριακό σύστημα το οποίο είναι από τα καλύτερα στην Ευρώπη. Άρα δεν θέλω να γενικεύουμε λέγοντας ότι συνολικά το Κράτος είναι ψηφιακά αναλφάβητο. Έχουμε και περιπτώσεις όπου εκτελέστηκαν έργα με μεγάλη επιτυχία, με μεγάλη αποτελεσματικότητα, τα οποία διευκόλυναν και τους υπαλλήλους, αλλά και τους τελικούς χρήστες. Αλλά προφανώς, αυτό είναι κάτι το οποίο δεν αρκεί. Χρειαζόμαστε μια μεγάλη ψηφιακή επανάσταση, με σημαντικούς πόρους – εγώ παρέδωσα, ως Υπουργός Διοικητικής Μεταρρύθμισης και Ηλεκτρονικής Διακυβέρνησης, ένα έτοιμο πρόγραμμα σημαντικών έργων ηλεκτρονικής διακυβέρνησης για την επόμενη Κυβέρνηση, δεν έχει πρακτικά υλοποιηθεί τίποτα. Αλλά έχω στο μυαλό μου ένα ξεκάθαρο σχέδιο για αυτό το οποίο αποκαλώ ψηφιακό δημόσιο. Με ορισμένα έργα αιχμής πολλά από τα οποία είναι έργα που έχουν να κάνουν απλά με την διασύνδεση υφιστάμενων βάσεων πληροφορικής που ήδη υπάρχουν. Εμείς π.χ. ασχοληθήκαμε μια εβδομάδα θυμάμαι στο Υπουργείο, και με μια διασύνδεση δύο βάσεων, εκδίδαμε ταυτότητες την ίδια μέρα. Δεν χρειαζόταν να πηγαίνει κάποιος δύο φορές να εκδίδει την ταυτότητά του.\nΥπάρχει μεγάλη απόσταση μεταξύ αυτού και μεταξύ να γίνουμε Εσθονία που είναι ένα ψηφιακό Κράτος που έχει κάνει τέτοια βήματα, που πια όλα στην ουσία μπορούν να γίνουν από το σπίτι. Όμως, έχουμε και διαθέσιμους πόρους και διαθέσιμο σχέδιο και ξεκάθαρη προτεραιοποίηση των έργων που πρέπει να γίνουν για να πάμε επιτέλους στην επόμενη φάση. Να δώσω ένα παράδειγμα: Ψηφιακή ταυτότητα. Δεν αφορά μόνο την ασφάλεια της ίδιας της ταυτότητας, την οποία έχουμε σήμερα, η οποία προφανώς δεν πληροί καμία προδιαγραφή ασφάλειας. Αφορά και τη δυνατότητά μας να χρησιμοποιούμε την ταυτότητά μας την ψηφιακή ως πύλη εισόδου και ταυτοποίησης για ψηφιακές υπηρεσίες. Αν δεν έχουμε αυτό το εργαλείο δεν μπορούμε να πάμε πουθενά. Είναι ένα έργο αιχμής το οποίο είναι απαραίτητη προϋπόθεση για να μπορέσουμε να διευκολύνουμε την επαφή του πολίτη με το Δημόσιο μέσα από την εύκολη και ασφαλή – τονίζω – ταυτοποίησή του. Η χρήσης των δεδομένων του Δημοσίου. Πως θα διαχειριζόμαστε με ασφάλεια,αλλά ταυτόχρονα με ανοιχτό τρόπο, διότι πολλά από τα δεδομένα μπορεί να είναι εξαιρετικά χρήσιμα σήμερα, εάν τα ανοίξουμε και να βγούνε πολλές χρήσιμες εφαρμογές από αυτό.\nΚαι βέβαια, η ψηφιακή εκπαίδευση των ίδιων των δημοσίων υπαλλήλων. Ναι, ωραία όλα αυτά τα οποία λέμε, αλλά όταν κάθεστε μπροστά σε ένα pc το οποίο είναι 15 ετών και το οποίο τρέχει ένα office το οποίο λήξει ήδη και για το οποίο δεν έχουμε υποστήριξη, ε να δούμε λίγο και τα βασικά με άλλα λόγια, ότι χρειάζεται και μια προσοχή στην υποδομή την καθημερινή. Άρα υπάρχει ένα ζήτημα βασικών υποδομών, βασικών έργων που πρέπει να γίνουν, αλλά για εμένα τα ζητήματα της ψηφιακής πολιτικής είναι οριζόντια και είναι απόλυτη προτεραιότητα και πρέπει να διαπνέουν και να διατρέχουν, όλες τις πολιτικές της επόμενης Κυβέρνησης. Γι’ αυτό και έχω δεσμευθεί ότι δεν με ενδιαφέρει να έχω ένα ανεξάρτητο Υπουργείο Ψηφιακής Πολιτικής το οποίο θα είναι ένα από τα 15 Υπουργεία που θα έχουμε, αλλά η Κυβέρνηση η επόμενη χρειάζεται έναν chief information officer, έναν διευθύνοντα υπεύθυνο ψηφιακής πολιτικής, που θα αναφέρεται απευθείας στον Πρωθυπουργό και θα είναι μέσα στο Μαξίμου, ώστε να μπορεί να λύνει και πολλά από τα προβλήματα διασύνδεσης και συνεργασίας. Και σε κάθε Υπουργείο, πρέπει να υπάρχει μια ισχυρή ψηφιακή παρουσία που να μπορεί να συνεργάζεται με την κεντρική μας δομή ώστε να μπορούν πολλά από αυτά τα έργα να τρέχουνε με πολύ μεγαλύτερη ταχύτητα.\nΕρώτηση 8η: κ. Πρόεδρε, η κυβέρνηση της ΝΔ θα μας παγώσει ή θα μας κόψει τους μισθούς;\nΚ. Μητσοτάκης : Για αρκετό καιρό υπήρχε πάγωμα των μισθολογίων. Είπα «όχι», δεν θα μειώσω. Αλλά η δυνατότητά μας να βελτιώσουμε -πρέπει να είμαστε ειλικρινείς εδώ πέρα- αποδοχές συνδέεται άμεσα και με τη συνολική απόδοση της οικονομίας. Με μια οικονομία η οποία τρέχει με το χαμηλότερο ρυθμό ανάπτυξης της Ευρωζώνης, δεν πρόκειται ποτέ να βγούμε από το αδιέξοδο στο οποίο έχουμε περιέλθει. Με ένα τολμηρό σχέδιο μεταρρυθμίσεων όπως αυτό το οποίο έχουμε σχεδιάσει, θα δημιουργήσουμε γρήγορα πολύ περισσότερο πλούτο για όλη την οικονομία και από αυτό, φυσικά, ωφελημένοι θα είναι όλοι. Θα είναι ωφελημένοι και οι δημόσιοι υπάλληλοι. Όπως ωφελημένοι θα είναι και οι δημόσιοι υπάλληλοι μέσα από τις μειώσεις φόρων. Άρα εγώ δε στέκομαι μόνο στο μισθό αυτόν καθεαυτόν. Στέκομαι στο διαθέσιμο εισόδημα. Αυτό είναι τελικά το σημαντικό. Τι μένει στην οικογένεια, τι μένει στο νοικοκυριό για να μπορέσει να υποστηρίξει τις ανάγκες του. Και εκεί πέρα, πιστεύω, ότι όλη η Ελληνική κοινωνία, αλλά και οι δημόσιοι υπάλληλοι, θα δούνε σχετικά σύντομα μια σημαντική διαφορά.\nΕρώτηση 9η (από συντονιστή): Όλοι οι δημόσιοι υπάλληλοι είναι κατ’ αρχήν υπέρ της αξιολόγησης. Ο προβληματισμός όλων, όμως, είναι «ποιος είναι αυτός που θα αξιολογήσει τους υπαλλήλους και με ποια κριτήρια κρίθηκε αυτός». Τι θα γίνει με την αξιολόγηση των Γενικών Διευθυντών, προϊσταμένων και τμηματαρχών; Πρέπει πρώτα να αξιολογηθούν και αυτοί. Οι απόφοιτοι της Εθνικής Σχολής Δημόσιας Διοίκησης έχουν μοριοδοτηθεί με πάρα πολλά μόρια. Τι θα κάνετε για αυτή την αδικία; Νομίζω η αξία της ερώτησης είναι τι θα κάνουμε με τις επιλογές προϊσταμένων και πώς θα είναι καλύτερος αυτός, ο οποίος θα έρθει να αξιολογήσει αύριο τους υπαλλήλους.\nΚ. Μητσοτάκης : Θα ήθελα να δείτε λίγο το σχέδιο νόμου, το οποίο είχαμε ψηφίσει εμείς για τις επιλογές προϊσταμένων. Τι προσπαθήσαμε να κάνουμε με αυτό το σχέδιο; Βεβαίως και θέλουμε να ανταμείβουμε και τα τυπικά προσόντα εννοείται, διότι δε νοείται οποιαδήποτε επιλογή, χωρίς κάποια βασικά τυπικά προσόντα, αλλά ταυτόχρονα πρέπει να υπάρχουν και άλλες διαδικασίες, στην επιλογή των προϊσταμένων. Εμείς αλήθεια είναι ότι είχαμε ένα βαρύ σύστημα, το οποίο είχε και εξετάσεις, αλλά είχε και δομημένη συνέντευξη, το τονίζω αυτό, η οποία ήταν μαγνητοσκοπημένη και ηχογραφημένη με τη συμμετοχή του ΑΣΕΠ και είχα μάλιστα τολμήσει στις επιτροπές που έκαναν αυτές τις συνεντεύξεις να πειραματιστώ, δεν εφαρμόστηκε ποτέ διότι δεν πρόφτασα να το εφαρμόσω, και με ένα μητρώο στελεχών ειδικών σε θέματα διαχείρισης ανθρώπινου δυναμικού από τον ιδιωτικό τομέα. Να φέρουμε ανθρώπους συνταξιούχους, HR Manager από τον ιδιωτικό τομέα, οι οποίοι θα διευκολύνουν και αυτοί με την κρίση τους, θεωρώντας -και πιστεύω σωστά γιατί δεν έχουν καμία ατζέντα- αν κάνουν αυτή τη δουλειά θα επιλέξουν με βάση τα δικά τους τα κριτήρια. Σας διαβεβαιώνω ότι χρησιμοποιούμε αυτήν τη στιγμή στην αξιολόγηση των στελεχών της ΝΔ του μητρώου πολιτικών στελεχών 30 manager του ιδιωτικού τομέα από διευθύνσεις ανθρώπινου δυναμικού που μας βοηθούν στην αξιολόγηση των πολιτικών μας στελεχών. Και κατά κανόνα οι άνθρωποι είναι και αντικειμενικοί και αξιοκρατικοί και έχουν μια μεγάλη εμπειρία. Άρα εμείς θέλουμε δομημένες συνεντεύξεις και θέλουμε η επιλογή τελικά να μην γίνεται από τον Υπουργό. Δεν πιστεύω στη λογική ότι πρέπει να επιλέγει ο Υπουργός μεταξύ των τριών καλύτερων. Πιστεύω ότι η επιλογή πρέπει να γίνεται με βάση τις διαδικασίες, όπως έχουμε προδιαγράψει. Από τη στιγμή που θα το κάνουμε αυτό, θα ανοίξουμε εκ των πραγμάτων την Κερκόπορτα σε πολιτικά κριτήρια. Άρα η διαδικασία αυτή, όπως την είχα περιγράψει, δίνει τα περισσότερα δυνατά εχέγγυα αξιοκρατίας. Ξέρω ότι πάντα σε οποιαδήποτε επιλογή μπαίνει ο ανθρώπινος παράγοντας, υπάρχει και ένα στοιχείο υποκειμενικότητας. Από την άλλη δεν μπορούμε να είμαστε τελείως εξαρτημένοι από τυπικά προσόντα, νομίζω ότι σε αυτό θα συμφωνήσετε όλοι. Πρέπει να υπάρχει, σε διαφορετικό βάρος για τους γενικούς διευθυντές, σε διαφορετικό βάρος για τους διευθυντές, σε διαφορετικό για τους τμηματάρχες η επιλογή του ανθρώπινου παράγοντα. Το ερώτημα είναι, είμαστε πεπεισμένοι, ότι αυτοί οι οποίοι κάνουν την επιλογή, είναι όσο το δυνατόν πιο αντικειμενικοί, δεν έχουν άλλη ατζέντα, δεν σημαίνει ότι θα τα κάνουν πάντα όλα σωστά, αλλά το σημαντικό είναι να είμαστε βέβαιοι για την αντικειμενικότητά τους. Και εκεί και μέσα στο ΑΣΕΠ, αλλά και με τη συμμετοχή πιστεύω και του ιδιωτικού τομέα, μπορούμε να δημιουργήσουμε όργανα επιλογής, τα οποία θα έχουν την απαραίτητη αξιοκρατία, για να μπορέσουν να κάνουν αυτές τις επιλογές, όσο το δυνατόν πιο αντικειμενικά. Δεν είναι απλό, αλλά πρέπει κάποια στιγμή να περάσουμε σε αυτή τη λογική. Διότι και οι μεταβατικές διατάξεις -που τελικά κατέληξαν να είναι μόνιμες- με τους υπουργούς να επιλέγουν στην ουσία τους προϊστάμενους της διοίκησης, είναι ένα σύστημα, το οποίο προφανώς εδώ και πάρα πολύ καιρό θα έπρεπε ήδη να έχει καταργηθεί.\nΕρώτηση 10η (από συντονιστή): Το τελευταίο ερώτημα αφορά τις επιλογές των γενικών γραμματέων και γενικότερα τη διαδικασία επιλογής των διοικητικών γραμματέων, των αναπληρωτών διοικητικών γραμματέων, δηλαδή τη νέα αυτή δομή που θέσπισε ο ΣΥΡΙΖΑ. Τι θα κάνετε με αυτήν νέα δομή;\nΚ. Μητσοτάκης : Αυτή η διαδικασία, δεν ήταν μια αντικειμενική διαδικασία και θα καταργηθεί. Όλοι ξέρουμε πως διορίστηκαν αυτά τα πρόσωπα με τις λίστες ονομάτων που έφταναν στα υπουργικά γραφεία. Η δομή αυτή στο σύνολό της θα καταργηθεί Πόσο μάλλον όταν στόχος του ΣΥΡΙΖΑ είναι να υπονομεύσει με τα πρόσωπα που επέλεξε την επόμενη κυβέρνηση. Δεν θα επιτρέψουμε στο ΣΥΡΙΖΑ να πάρει τα κλειδιά του κράτους στην Κουμουνδούρου. Και θέλω να πούμε καθαρές κουβέντες. Η ΝΔ τους γενικούς γραμματείς στα υπουργεία θα τους επιλέξει με πολιτικά κριτήρια. Ξεκάθαρα. Γιατί ο γραμματέας ενός υπουργείου καλείται να εκτελέσει τις πολιτικές επιλογές μιας κυβέρνησης. Αντιθέτως οι γενικοί διευθυντές, δηλαδή η ανώτατη βαθμίδα του προσωπικού των υπουργείων, θα επιλέγονται αξιοκρατικά. Αυτή είναι η επιλογή της επόμενης κυβέρνησης. Δεν θα βαφτίσουμε το κρέας ψάρι, για να δημιουργήσουμε μια καινούρια βαθμίδα δήθεν αντικειμενικά επιλεγμένων, που στην πραγματικότητα είναι κομματικά στελέχη του ΣΥΡΙΖΑ. Αυτό το σύστημα θα καταργηθεί από την πρώτη κιόλας μέρα.\nΠαρασκευή, Μαΐου 04, 2018 ΚΟΙΝΩΝΙΑ No comments\nΑιτία είναι οι οσμές και η ρύπανση από χημικά που υπάρχουν στην ατμόσφαιρα σε αρκετές περιοχές της Δραπετσώνας.\nΔεκαέξι σχολεία της πρωτοβάθμιας και δευτεροβάθμιας εκπαίδευσης στο Κερατσίνι και στη Δραπετσώνα θα παραμείνουν σήμερα κλειστά, με απόφαση της Δημοτικής Αρχής.\nΜε απόφαση της αντιπεριφέρειας Πειραιά, γίνονται έλεγχοι από κλιμάκιο των επιθεωρητών Περιβάλλοντος και των αρμόδιων υπηρεσιών προκειμένου να εντοπιστεί η πηγή αλλά και το είδος της ρύπανσης.\nΗ δημοτική αρχή Κερατσινίου Δραπετσώνας ζητεί να γίνουν έλεγχοι σε όλες τις βιομηχανικές μονάδες που υπάρχουν στην περιοχή αλλά και στο δίκτυο της ΕΥΔΑΠ.\nΣύμφωνα με πληροφορίες που μετέδωσε η Καθημερινή και ο ALPHA, άνδρες της υπηρεσίας ναρκωτικών του ΣΔΟΕ συνέλαβαν δύο αστυνομικούς που υπηρετούν σε υπηρεσίες της Αττικής ενώ αναζητούν ένα τρίτο άτομο, με την κατηγορία ότι κατείχαν και σκόπευαν να διακινήσουν σημαντική ποσότητα αναβολικών.\nΟι δύο αστυνομικοί, εκ των οποίων ο ένας υπηρετεί στα ΜΑΤ και ο άλλος σε αστυνομικών τμήμα των βορείων προαστίων, είχαν παραγγείλει τα αναβολικά μέσω διαδικτύου από εταιρεία με έδρα τη Ρουμανία.\nΟι ποσότητες των απαγορευμένων ουσιών στάλθηκαν ταχυδρομικώς και όπως είπαν οι συλληφθέντες αστυνομικοί προορίζονταν για δικιά τους χρήση.\nΤα δέματα περιείχαν 30.000 αναβολικά χάπια και 35.000 ενέσιμες αμπούλες.\nΟι κατηγορούμενοι πρόκειται να απολογηθούν σήμερα στον ανακριτή.\nΑφήνουν τα ΑΜΕΑ χωρίς λεφτά! Δέν έχουν υπογράψει τις πληρωμές για τα προνοιακά επιδόματα\nΠαρασκευή, Μαΐου 04, 2018 ΑΜΕΑ , ΚΟΙΝΩΝΙΑ No comments\nΣυνέβη και αυτό με την πρώτη φορά αριστερά και δεν έχει υπογραφεί ακόμα η απόφαση για να πιστωθούν τα χρήματα στους Δήμους ώστε να πληρωθούν από την Δευτέρα 7/5/2018 και έως 15/05/2018 τα προνοιακά επιδόματα στα ΑΜΕΑ.\nΜέχρι πρόσφατα και για χρόνια και έως την πρώτη του εκάστοτε μήνα πληρωμών, πήγαινε υπογραμμένη η απόφαση από το υπουργείο εσωτερικών προς τους Δήμους με τα ανάλογα ποσά για να πληρωθούν τα προνοιακά τους επιδόματα τα άτομα με ειδικές ανάγκες.\nΟι δικαιούχοι Δήμοι έχουν ήδη ενημερώσει το ΥΠ.ΕΣ., από την Παρασκευή 27 Απριλίου 2018, για τα ποσά που απαιτούνται, ώστε να καταβληθούν τα προνοιακά επιδόματα του διμήνου.\nΑυτή την φορά και μέχρι σήμερα 4/5/2018 κανένας της πρώτης φοράς αριστερά αρμόδιος του υπουργείου εσωτερικών δεν έχει μπει στον κόπο να βάλει μία υπογραφή με αποτέλεσμα να αφήνουν τα ΑΜΕΑ χωρίς τα χρήματα στην ώρα τους.\nΑυτό σημαίνει ότι στην καλύτερη τα επιδόματα θα πληρωθούν από τις 15 Μαίου και μετά και στην χειρότερη τέλος του μήνα γιατί απλά ο αριστερός αρμόδιος αγνόησε και αδιαφόρησε για αυτές τις ευπαθείς ομάδες.\nΣημειώνουμε ότι πολλά άτομα με ειδικές ανάγκες ζουν αποκλειστικά με αυτά τα επιδόματα και πληρώνουν λογαριασμούς, με αποτέλεσμα να υπάρχει θέμα σοβαρό σε χιλιάδες συνανθρώπους μας.\nΠαρασκευή, Μαΐου 04, 2018 ΝΕΑ ΔΗΜΟΚΡΑΤΙΑ No comments\n«Το σύνολο των πολιτικών δυνάμεων του δημοκρατικού τόξου στο ευρωκοινοβούλιο έστειλε ηχηρό μήνυμα καταδίκης του καθεστώτος Μαδούρο το οποίο απαγόρευσε τη συμμετοχή της αντιπολίτευσης στις εκλογές που προκήρυξε.\nΉ μάλλον, σχεδόν το σύνολο των ευρωβουλευτών: στους ελάχιστους που δεν καταδίκασαν τον δικτάτορα Μαδούρο ήταν οι ευρωβουλευτές του ΣΥΡΙΖΑ.\nΗ βάναυση καταπάτηση των ανθρωπίνων δικαιωμάτων, η εξαθλίωση ενός ολόκληρου λαού και η απροσχημάτιστη εγκαθίδρυση δικτατορίας από το καθεστώς Μαδούρο ουδόλως φαίνεται να ανησυχούν την Κυβέρνηση του κ. Τσίπρα.\nΗ μόνη εξήγηση που υπάρχει για την απαράδεκτη στάση του ΣΥΡΙΖΑ είναι ότι στις επαφές που είχε στη Βενεζουέλα ο κ. Παππάς προφανώς πείσθηκε για τις… δημοκρατικές αρετές του δικτάτορα».\nΠολύ άσχημη νύχτα πέρασε η Σκάλα. Η Βλίχα η περιοχή με τα περισσσότερα ξενοδοχεία η οποία πίσω της έχει ένα δύσβατο ρέμα έπιασε φωτιά από άγνωστη εως στιγμης αιτία λίγο μετά τις 8.00 το βράδυ.\nΟ δυνατός αέρας έκανα πολύ γρήγορα την κατάσταση τραγική ενώ οι καπνοί και οι φλόγες έθεσαν σε κίνδυνο ξενοδοχείο το οποίο και εκκενώθηκε. Κανείς δεν κινδύνεψε. Η κατάσταση όμως ήταν δύσκολη κυρίως από τον καπνό.\nΗ φωτιά αυτή την ώρα (06.45 πμ) καίει ακόμα , η Πυροσβεστική Υπηρεσία την χαρακτηρίζει «σε εξέλιξη» για τον κίνδυνο αναζωπύρωσης.\nΠέντε αυτοκίνητα της Υπηρεσίας με 15 άνδρες, η Εθελοντική Ομάδα Ελειού Πρόννων και κάτοικοι του χωριού βοήθησαν στην κατάσβεση , μια εξαιρετικά δύσκολη επιχείρηση λόγω του δύσβατου της περιοχής.


5 σωτήρια Skincare Tips για την ρουτίνα ομορφιάς σου | Thats Life. Life as it is!\nΗμερήσιες Προβλέψεις - 1/10/19\nΑυτά τα skincare tips θα πρέπει να τα τηρείς σαν τις 10 εντολές. Το μπουντουάρ σου είναι γεμάτο με κρέμες, σέρουμ, έλαια και άλλα skincare προϊόντα ομορφιάς. Τα χρησιμοποιείς όμως σωστά;\nΑκολουθείς τα βήματα με τρόπο ο οποίος επιτρέπει το κάθε προϊόν να εισχωρήσει βαθύτερα στις στοιβάδες τις επιδερμίδας;\nΜήπως δεν εφαρμόζεις κάποια από τα δραστικά συστατικά σωστά και πετυχαίνεις το αντίθετο από το επιθυμητό αποτέλεσμα;\nΈχουμε τις απαντήσεις σε 5 σωτήρια skincare tips που θα αλλάξουν ριζικά την ρουτίνα ομορφιάς σου.\n5 skincare tips που πρέπει οπωσδήποτε να ακολουθείς\nΕάν αρχίσετε να χρησιμοποιείτε ρετινόλη, πρέπει να την ‘συνηθίσει’ πρώτα το δέρμα σας. Εάν ξεκινήσετε την αλόγιστη χρήση ρετινόλης από την πρώτη μέρα χρήσης, το δέρμα θα πάθει χημικό έγκαυμα και θα αρχίσετε να ξεφλουδίζετε γύρω από το στόμα και σε άλλα σημεία του προσώπου.\nΤι πρέπει να κάνετε; Την πρώτη εβδομάδα, αφού έχετε βάλει μία λεπτή στρώση ενυδατικής, βάζετε – σε εντελώς στεγνή επιδερμίδα – μόνο 1 φορά ρετινόλη και έπειτα απλώνετε ξανά ενυδατική. Αυτή η μέθοδος «σάντουιτς» βοηθάει το δέρμα σας να παραμείνει ενυδατωμένο ενώ αρχίζει να συνηθίζει και να χτίζει αντοχή στην ρετινόλη.\nΤο πρωί, φοράτε οπωσδήποτε αντιηλιακό ακόμη και εάν έχει συννεφιά καθώς η ρετινόλη προκαλεί φωτο-ευαισθησία και θα καταλήξετε να νιώθετε το δέρμα σας να «τραβάει».\nΤην δεύτερη εβδομάδα βάζετε 2 φορές την εβδομάδα ρετινόλη και κάθε εβδομάδα προσθέτετε και από μία μέρα εφαρμογής, εκτός εάν δείτε ασυνήθιστη ξηρότητα και ερεθισμούς στην επιδερμίδα σας.\nΣας έχει τύχει να κάνετε εφαρμογή υαλουρονικού οξέως στο δέρμα και την άλλη μέρα να το αισθάνεστε ακόμη πιο αφυδατωμένο; Υπάρχει λόγος που συμβαίνει αυτό και είναι επειδή κάνετε λάθος στην εφαρμογή του. Ο ορός υαλουρονικού οξέως, οποιασδήποτε εταιρίας, πρέπει να εφαρμόζεται σε ελαφρώς νωπό δέρμα. Είτε βάλτε το υαλουρονικό αμέσως μετά τον καθαρισμό του δέρματός σας οπότε και θα είναι ακόμη βρεγμένο, είτε αφού το ψεκάσετε με κάποιο spray, micellar ή τονωτική λοσιόν.\nΤο υαλουρονικό έχει την ιδιότητα να απορροφά νερό ακόμη και 1000 φορές το βάρος του και να βοηθάει το δέρμα να το διατηρεί. Ωστόσο, εάν μπει σε εντελώς στεγνή επιδερμίδα, τότε το νερό που θα απορροφήσει θα είναι αυτό της φυσικής υγρασίας της επιδερμίδας σας.\nΤέλος η φυσική απολέπιση με κόκκους. Τα scrubs προσώπου μπορεί να αφήνουν την επιδερμίδα μας απαλή αλλά από ότι φαίνεται σύμφωνα με τα τελευταία δεδομένα στο skincare, κάνουν την πραγματικότητα κακό στο δέρμα μας αφού δημιουργούν μικροεκδορές.\nΠλέον, για να αποφράσσουμε τους πόρους και να απομακρύνουμε τα νεκρά κύτταρα, κάνουμε χημική απολέπιση. Επιλέγουμε δηλαδή, κάποια οξέα, συνήθως Alpha ή Beta Hydroxy, τα οποία κάνουν την απαραίτητα απολέπιση που έχει ανάγκη η επιδερμίδα μας χωρίς να βλάπτουν την εξωτερική της στοιβάδα.\nΥπάρχει διαφορά σε hydration και moisturazing. Στα ελληνικά – κακώς – μεταφράζονται και τα δύο ως ‘ενυδάτωση‘, ωστόσο δεν σημαίνουν το ίδιο πράγμα. Το hydration, το οποίο πρέπει να είναι συνήθως το δεύτερο βήμα στην ρουτίνα ομορφιάς μας, σημαίνει ότι ενυδατώνουμε την επιδερμίδα με το να επιστρέφουμε την υγρασία που έχασε με τον καθαρισμό. Hydration επιφέρουν συνήθως κάποια ενυδατικές κρέμες ή ο ορός υαλουρονικού οξέως.\nMoisturazing, σημαίνει ότι επαναφέρουμε τα φυσικά έλαια του προσώπου, ώστε να μην ταράσσεται η χλωρίδα του δέρματός μας. Στο βήμα του moisturazing, το οποίο συνήθως είναι το τελευταίο της ρουτίνας μας, βάζουμε τις πιο βαριές ενυδατικές κρέμες (π.χ. αυτές που έχουν σιλικόνη) ή κάποια έλαια προσώπου (θυμηθείτε, τα έλαια μπαίνουν πάντα τελευταία, καθώς οτιδήποτε έρχεται μετά δεν τα διαπερνάει).\nΚάνουμε καθαρισμό για 1 ακριβώς λεπτό. Εάν βάζετε απλώς το υγρό cleanser στο πρόσωπό σας, κάνετε λίγη σαπουνάδα και ξεπλένετε, τότε το δέρμα έχει ακόμη ρίπους. Ο σωστός τρόπος για τον καθαρισμό – θα το γράφουμε ξανά και ξανά μέχρι να εμπεδωθεί – είναι να κάνουμε κυκλικές κινήσεις στο δέρμα μας ενώ το καθαρίζουμε για τουλάχιστον 60 δευτερόλεπτα.\nΓια ακόμη καλύτερο καθαρισμό, μπορούμε μετά το cleanser να σκουπίσουμε το δέρμα μας με έναν δίσκο ντεμακιγιάζ και νερό micellar. Ύστερα, ξεκινάμε την skincare ρουτίνα μας σύμφωνα με τις ανάγκες της επιδερμίδα μας.\nΤα top nail trends που πρέπει να δοκιμάσεις το Φθινόπωρο/Χειμώνα του 2021\nSKINCARESKINCARE TIPSTIPS ΟΜΟΡΦΙΑΣρουτίνα ομορφιάς\nΈτοιμοι για ένα «Food Roulette» με την Μαργαρίτα Νικολαΐδη;